cyanic-selkie/wikianc huggingface dataset:
ཀུན་མཁྱེན་ཡབ་སྲས་རྣམ་ཐར།
ཅེས་ཆོས་ཀྱི་རྗེ་ཀུན་མཁྱེན་ཆེན་པོ་ཡབ་སྲས་བཅོ་ལྔའི་རྣམ་ཐར་ཉེ་བར་བསྡུས་པ། ངོ་མཚར་རབ་གསལ་ཞེས་བྱ་བ་འདི། ཆོས་རྗེ་གོང་མ་རྣམས་ཀྱི་གསུང་སྒྲོས་ཐོས་པ་དང༌། དད་ལྡན་བསོད་ནམས་སེང་གེས་ཉེ་བར་བསྐུལ་ནས་རིགས་ལྡན་རྒྱལ་བ་ཇོ་བཟང་དཔལ་བཟང་པོས་ཆོས་རྗེ་ཡབ་སྲས་བཅོ་ལྔའི་ཡོན་ཏན་རྗེས་སུ་དྲན་ཞིང་རེ་རེ་ལ་རྣམ་ཐར་རྒྱས་པར་ནུས་ཀྱང་ཡི་གེ་མང་ལ་འཇིགས་པས་ཉུང་ངུར་བསྡུས་ཤིང༌། ཕྱོགས་གཅིག་ཏུ་བསྡུས་ཏེ་ས་སྐྱོང་གི་ལོ་ཐ་སྐར་ཟླ་བའི་ཚེས་གཅིག་ཏུ་ཡི་གེར་བཀོད་པའོ།། ཡི་གེ་པ་ནི་ནམ་མཁའ་རྒྱལ་མཚན་ནོ།། དགེ་བ་འདི་ཡིས་འགྲོ་རྣམས་མ་ལུས་པ། །དལ་འབྱོར་ལུས་ཐོབ་བླ་མ་ལ་གུས་པས། །བླ་མའི་བྱིན་རླབས་ས་ལམ་རབ་རྫོགས་ནས། །ཚེ་གཅིག་རྡོ་རྗེ་འཆང་གི་གོ་འཕང་ཐོབ།། དགེའོ།།
རིགས་ལྡན་རྒྱལ་བ་ཇོ་བཟང་དཔལ་བཟང་པོས་མཛད་པའི་ཆོས་རྗེ་ཡབ་སྲས་བཅོ་ལྔའི་རྣམ་ཐར་ཉེ་བར་བསྡུས་པ་ངོ་མཚར་རབ་གསལ་ལས་སོ།།
སྔར་ལུགས་སྦུག་འདྲེན་
སྔར་ལུགས་སྦུག་འདྲེན།
དེ་སྔོན་ནང་ལྟར་སྦས་བསྐུམས་བྱས་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔར་ཡོད་ཕོ་བྲང་དམར་པོ་རྙིང་པ་
སྔར་ཡོད་ཕོ་བྲང་དམར་པོ་རྙིང་པ།
དེའི་བཟོ་དབྱིབས་མིན་ལྷ་ས་གཙུག་ལག་ཁང་གི་གཞུང་སྒོ་ནང་མ་ཡར་འཛུལ་རྗེས་གཞོགས་གཡས་ངོས་ཀྱི་ལྡེབས་བྲིས་ཐོག་བྲིས་ཡོད་པ་དེ་དང་མཐུན་པའི་འདྲ་རིས་ཞིག་པོ་ཏ་ལའི་ཕོ་བྲང་དཀར་པོའི་མདུན་སྒོ་བདེ་ཡངས་ཤར་གྱི་གསུམ་སྐས་མགོར་བྲིས་ཡོད། དེངས་སྐབས་ཕོ་བྲང་དམར་པོའི་ནུབ་བྱང་གི་ཟུར་ཁུག་ཏུ་ཡོད་པའི་འཕགས་པ་ལྷ་ཁང་དང་དེའི་འོག་གི་ཆོས་རྒྱལ་སྒྲུབ་ཕུག་ཡོད་སའི་ས་ཁུལ་དེ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔུན་
སྔུན།
མདུན་དང་དོན་གཅིག
སྔར་གཉའ་ནང་དུ་གཤེགས་པའི་ཚེ་རྒོལ་ཞིང་མི་སྲུན་པ་
སྔར་གཉའ་ནང་དུ་གཤེགས་པའི་ཚེ་རྒོལ་ཞིང་མི་སྲུན་པ།
སོག་པོ་ཇུན་གར་གྱིས་བོད་ལ་དབང་བསྒྱུར་བྱེད་བཞིན་པའི་སྐབས་དེར། ཕོ་ལྷ་ཐའི་ཇིས་གནས་སྐབས་ཇུན་གར་གྱི་འཁྲིས་སུ་བསྡད་ན་གནོད་འཚེ་འོང་བའི་དོགས་ནས།  ཇུན་གར་ལ་ཐབས་མཁས་ཀྱིས་ཞུ་བ་གསོལ་ཏེ་གཉའ་ནང་གི་རྫོང་དཔོན་དུ་བསྐྱོད།  སྐབས་དེར་ཤེལ་དཀར་དང་།  རྩ་སྐོར་བ་སོགས་མི་མང་པོ་ཞིག་གིས་ཕོ་ལྷ་ཐའི་ཇིར་ངོ་རྒོལ་བྱས་ནས་འཐབ་འཛིངས་བྱས་པར་བརྟེན།  ཕོ་ལྷ་ཐའི་ཇིས་བྱང་མདའ་དང་མེ་མདའ་འཕངས་ནས་དེ་དག་གསོད་པར་ཉེ་བའི་སྐབས།  དཔོན་རིགས་ལུམ་པ་ཤར་ཕས་བར་འདུམ་བྱས་པ་རེད། ༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོ་ཚ་བ་གསུམ་
སྔོ་ཚ་བ་གསུམ།
དབྱི་མོང་། ལྕེ་ཚ།   ར་སྲུས་སོ།
ཀ་ལ་ཀི་
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོ་ཚ་བ་གསུམ་
སྔོ་ཚ་བ་གསུམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་གོམས་བག་ཆགས་བཟང་པོ་སད་པ་
སྔོན་གོམས་བག་ཆགས་བཟང་པོ་སད་པ།
སྐྱེ་བ་སྔོན་མར་གོམས་འདྲིས་བྱས་པའི་བག་ཆགས་བཟང་པོ་ཚེ་འདིར་དྲན་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཆིབས་བསྒྱུར་ཆེན་མོ་
རྨས་སྐྱོན་ཤོར་བའི་སེམས་མགུར།།
བེ་རི་འཇིགས་མེད།
སྔོན་གྱི་རྒྱལ་པོ་ལྔ་
སྔོན་གྱི་རྒྱལ་པོ་ལྔ།
རྒྱལ་གར་ན་ཐོག་མར་མང་བཀུར། འོད་མཛེས།   དགེ་བ།  དགེ་མཆོག  གསོ་སྦྱོང་འཕགས་པ་སྟེ་ལྔའོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལཱ་པའི་གྲོང་ཁྱེར་
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་འགྲོ་ཆུ་གསུམ་
སྔོན་འགྲོ་ཆུ་གསུམ།
མཆོད་ཡོན༼ ཨརྒྷམ  ༽ ཞལ་བསིལ།  ཞབས་བསིལ༼  དྲི་ཆབ  ༽གསུམ་མོ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔར་ཟོང་དུ་སྤྱོད་པ་
སྔར་ཟོང་དུ་སྤྱོད་པ།
འདི་ནི་དངོས་ཟོག་ཉོ་ཚོང་བྱེད་སྐབས་དངོས་ཟོག་དེའི་རིན་ཐང་གི་ཚབ་བྱེད་ཐུབ་པའི་དངོས་པོ་ལ་ཟེར་བ་སྟེ། དེང་སང་ཡོངས་གྲགས་སུ་དངུལ་ཞེས་འབོད་པ་དེ་ཡིན།  དེ་འདྲའི་དངུལ་དེས་རིན་ཐང་གི་ཚབ་བྱེད་ཐུབ་པའི་ནུས་པ་མ་ཤོར་བར་དུ་ཟོག་གོང་བརྟན་པོ་གནས་པ་དང་།  ཐང་གཞི་བརྟན་པོར་གནས་ཐུབ་ཅིང་།  ཁྲོམ་རའི་ཟོག་གོང་བརྟན་པོར་གནས་ཐུབ་པ་དགོས་ན་ཁྲོམ་རྭར་བེད་སྤྱོད་བྱས་པའི་དངོས་ཟོག་གི་ཚབ་བྱེད་དངོས་ཟོག་དེའི་རིན་ཐང་གི་ཚད་ལས་བརྒལ་བའི་ཚོང་ཟོག་གང་མང་ཡོད་དགོས་ཤིང་།  གལ་ཏེ་ཁྲོམ་རྭའི་ཚོང་ཟོག་ཉུང་ཞིང་དེའི་ཚབ་བྱེད་དངོས་པོ་ཡིན་པའི་དངོས་ཟོག་གི་གྲངས་མང་ན་ཁྲོམ་རྭའི་ཟོག་གོང་བརྟན་པོར་གནས་མི་ཐུབ་པར་ཇེ་འཕར་ཇེ་འཕར་དུ་སོང་ནས།  ཁྲོམ་རྭའི་ཚོང་ཟོག་གི་ཚབ་བྱེད་དངོས་ཟོག་དེའི་རིན་ཐང་གི་ཚད་གཞི་དམའ་རུ་སོང་བ་དང་ཆབས་ཅིག་རིམ་བཞིན་དེའི་ནུས་པ་ཤོར་ཚེ་ཚབ་བྱེད་དངོས་ཟོག་བེད་སྤྱོད་བྱེད་མཁན་རྣམས་བུ་ལོན་གསོས་མི་ཐུབ་པའི་གནས་སུ་གྱར་རྒྱུུ་དང་།  སྐབས་དེར་རྒྱལ་པོས་སྔར་བེད་སྤྱོད་བྱེད་མུས་ཡིན་པའི་ཚབ་བྱེད་དངོས་ཟོག་དེ་གོ་མི་ཆོད་པའི་ཁྱབ་བསྒྲགས་བྱས་ཏེ།  ཚབ་བྱེད་དངོས་ཟོག་དེ་བེད་སྤྱོད་བྱེད་མཁན་གྱི་བུ་ལོན་རྣམས་ཡུལ་གྱི་རྒྱལ་པོའམ་སྲིད་གཞུང་གིས་སྦྱངས་ནས་ཚབ་བྱེད་དངོས་ཟོག་གསར་པ་བཏོན་ཐོག   དེ་ལ་ཡུལ་གྱི་རྒྱལ་པོའང་སྲིད་གཞུང་གིས་མིང་གསར་པ་བཏགས་ནས་ཁྲོམ་རྭར་བེད་སྤྱོད་བྱས་པ་འདི་ནི་དེ་སྔོན་རྒྱལ་གར་དུ་རྒྱལ་རབས་རིམ་བྱུང་གི་སྐབས་ཁྲོམ་རྭར་འདོན་པའི་དངོས་ཟོག་དང་། དེའི་ཚབ་བྱེད་དངོས་ཟོག་གཉིས་ཀྱི་རིན་ཐང་དོ་མི་སྙོམས་པའི་འགལ་བ་སེལ་ཐབས་ཤིག་ཡིན་པར་《ལུགས་ཆེན་པོ་》ཞེས་པའི་དཔེ་དེབ་ལས་གསལ་ཞེས་ས་སྐྱ་པཎ་ཆེན་གྱིས་གསུངས། 《ལུགས་ཆེན་པོ་》ཞེས་པའི་དཔེ་དེབ་དེ་བོད་ཡིག་དང་རྒྱ་གར་ཡི་གེ་གང་ཡིན་རྗེས་སུ་ཞིབ་འཇུག་བྱེད་དགོས། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལི་ཀོ་ཊ་
ལི་ཀ་ཏ་ཡུལ་འདི་སྔར་མུ་སྟེགས་པ་རྣམས་ཀྱི་གནས་ཆེན་ལྷ་མོ་ནག་མོའི་སྐུ་ཕག་གི་གདོང་པ་ཅན་དང་ལྷ་མོ་ཙནྡྲ་ཀའི་རྟེན་རྡོ་མིའི་མགོ་བོའི་གཟུགས་བརྙན་བྱས་པ་ཞིག་ཡོད་པ་དང་། ལོ་ལྟར་ལྷ་མོ་ནག་མོའི་རྟེན་གྱི་དྲུང་དུ་ནོར་ཕྱུགས་ཁྲི་སྟོང་མང་པོ་བསད་པའི་ཁྲག་གིསདམར་མཆོད་འབུལ་གྱི་ཡོད་པ་དང་། ཡུལ་འདིའི་གྲོངཁྱེར་གྱི་རྒྱ་ཁྱོན་ཉིན་ལམ་མང་པོ་ཡོད་པ་དང་། འཛམ་བུ་གླིང་གི་ཕྱོགས་མཐའ་དག་ནས་འོང་བའི་ཚོང་ཁྲོམ་ཧ་ཅང་རྒྱ་ཆེན་པོ་ཡོད་པ་ཞིག་ཡིན་ཞེས་བཙན་པོ་པཎྜ་ཏའི《འཛམ་གླིང་རྒྱས་བཤད》ལས་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་མོ་ཁུང་ལུང་
སྔོན་མོ་ཁུང་ལུང་།
སྟོད་ནགས་ཚང་གི་ས་ཆ་ཞིག་གི་མིང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་གྱི་བག་ཆགས་
སྔོན་གྱི་བག་ཆགས།
སངས་རྒྱས་ཆོས་ལུགས་ཀྱི་བཤད་སྲོལ་ལ། ལས་དགེ་བ་དང་མི་དགེ་བ་གང་བྱས་ཀྱང་ལས་གསོག་པ་པོའི་སེམས་ཀྱི་སྟེང་དུ་བག་ཆགས་གཏིང་ཟབ་པོ་ཞིག་འཇོག་ཐུབ་པ་དཔེར་ན།  བྱིས་པ་འགའ་ཞིག་ཆུང་དུས་ནས་སེམས་ཅན་འབུ་སྲིན་སོགས་གསོད་པ་དང་། དངོས་པོ་རྐུ་བ།  རྫུན་ཤོད་པ་བཅས་བསླབ་མི་དགོས་པར་རང་བཞིན་གྱིས་ཤེས་པ་དང་།  ཡང་བྱིས་པ་འགའ་ཞིག་ཆུང་དུས་ནས་སྙིང་རྗེ་ཆེ་བ་དང་།  ཡོན་ཏན་སློབ་སྦྱོང་ལ་དགའ་བ།  ཁོང་ཁྲོ་མེད་པ།  རྫུན་མི་ཤོད་པ་བཅས་རང་བཞིན་གྱིས་འབྱུང་བ་ནི་སྐྱེ་བ་སྔོན་མའི་བག་ཆགས་བཟང་ངན་ལ་བརྟེན་ནས་བྱུང་བ་ཡིན་ཞེས་བཤད་སྲོལ་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་ཚུད་སྲ་བརྟན་
སྔོན་ཚུད་སྲ་བརྟན།
སྐྱོན་ཆ་ཆེན་པོ་མ་བྱུང་བའི་སྔོན་ནས་བརྟན་པོ་བཟོ་དགོས་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོ་སྨན་རིགས་གཙོ་བོ་བརྒྱ་དང་བཅོ་བརྒྱད་
སྔོ་སྨན་རིགས་གཙོ་བོ་བརྒྱ་དང་བཅོ་བརྒྱད།
ཧོང་ལེན་དང་། སྤང་རྩི་དོ་བོ།  རེ་སྐོན་པ།  ཀྱི་ལྕེ་དཀར་ནག་གཉིས།  རྟ་ལྤགས།  ཨ་བི་ཥ། སྟག་ཤ  སྤང་རྒྱན་དཀར་པོ།  ཡུ་གུ་ཤིང་།  རྩད།  རྒུ་ཐུབ།  ལུམ་སྟག  ཨ་བྱག་གཟེར་འཇོམས།  ཨ་བྱག་ཚེར་སྔོན། སྨུག་ཆུང་།  མདན་ཡོན།  གསེར་སྐུད། དངུལ་སྐུད།  ལུག་རུ་སྨུག་པོ་དང་གསེར་པོ་དང་དཀར་པོ་གསུམ།  ཆུ་རུག  སེ་མའི་མེ་ཏོག འབུ་སུ་ཧང་།  སྒོང་ཐོག་པ།  ཨ་ཀྲོང་ནག་པོ། ཕུར་དཀར་ཨ་ཀྲོང་།  ཚར་བོང་།  ཏུང་ཀུན།  སེ་རྒོད་འབྲས་བུ། ཤུགས་ཚེར་མ་ཅན། སྐྱེར་བའི་མེ་ཏོག  ཐང་ཕྲོམ་དཀར་ནག  ལང་ཐང་རྩི།  སྲིན་ཤིང་སྣ་མའི་འབྲས་བུ།  དྲེས་མའི་གེ་སར། དཀར་པོ་ཆིག་ཐུབ།  རྩ་ཨ་ཝ།  ཨ་འདྲ།ཞིམ་ཐིག་དཀར་ནག  པར་པ་ཏ།  དྭ་བའི་རྩི་བ།   འདམ་བུ་ཀ་ར།  འབྲི་ཏ་ས་འཛིན།  བྱ་ཕོ་ཙི་ཙི།  ཤུ་མོ་ཟ། སྙི་བ།  ལུག་མུར།  གཡེར་ཤིང་པ།  མེ་ཏོག་གསེར་ཆེན།  བྲག་སྐྱ་ཧ་བོ།  བྲག་སྤོས།  རྒྱ་སྤོས།  མྱང་རྩི་སྤྲིས།  རྒུ་དྲུ།  འབམ་པོ།  སྔོ་སྤྲིན། མེ་ཏོག་ལུག་མིག་མཁན་པ་དཀར་ནག ཆུ་མ་རྩི་དཀར་ནག  བྱི་ཚེར།  རྩ་མཁྲིས།  རིམ་དེ་བ།  ཆུ་དེ་བ།  སྔོ་དེ་བ།  རེ་རལ་པ། འོམ་བུ།  ཞུ་མཁན།  རྒྱ་སྐྱེགས།  བཙོད། ལྕམ་པ།  བྲག་ལྕམ། གྲ་མའི་རྩ་བ།  མཛོ་མོ་ཤིང་།  ཕང་མའི་འབྲས་བུ།  སྲད་དཀར་བ།  བྱི་རུག་པ།  བྲེ་ག  མཚེ་ལྡུམ།  ལུག་ཆུང་།  ལུག་ངལ།  སྟོང་རི་ཟིལ་བ།  ཟངས་རྩི་བ།  སྙ་ལོ། ཤོ་མང་།  པ་ཡག་རྩ་བ།  བྱེའུ་ལ་ཕུག  ཨུག་ཆོས།  སྐྱེ་བའི་འབྲས་བུ།  ས་རྫི་ཀ།  ལྕེ་ཚ།  དབྱི་མོང་དཀར་པོ་དང་ཁྲ་བོ། བ་ལུ་དཀར་པོ།  གོ་སྙོད།  ཐ་རམ།  ན་རམ།  བྱ་རྐང་། སོག་ཀ་བ། དབང་ལག   རི་ཤོ།  སྤྱང་ཚེར།  དུར་བྱིད།  ཐར་ནུ། སྔོན་བུ།  ཁྲོན་བུ།  ལྕུམ་རྩ། ཆུ་རྩ།  རེ་ལྕགས་པ།  ལྕ་བ།  ཉེ་ཤིང་།  ར་མཉེ།  བ་སྤུ་བ།  གཟེ་མའོ།།
སྔོན་མར་
སྔོན་མར།
སྟོན་མར།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་ནས་ཐིག་ཆེན་དུ་རིགས་ངེས་པ་
སྔོན་ནས་ཐིག་ཆེན་དུ་རིགས་ངེས་པ།
ཐོན་མར་ཆོས་བྱེད་པ་ནས་ཐེག་ཆེན་གྱི་ལམ་ལ་མོས་པ་བརྟན་པོ་ཡོད་པའི་ཐིག་ཆེན་པ་སྟེ། དེ་ནི་སངས་མ་རྒྱས་བར་དུ་ཉན་རང་གི་ལམ་ལ་ལྷུང་མི་སྲིད་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོའི་བུ་མོ་སྤུན་བདུན་
སྔོའི་བུ་མོ་སྤུན་བདུན།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་ཆོག་ཏུ་གྲགས་པ་བཅུ་
སྔོན་ཆོག་ཏུ་གྲགས་པ་བཅུ།
དགེ་ཚུལ་གྱི་སྐབས་སུ་སྔོན་གྱི་ཆོ་གའི་དབྱེ་བ་བཅུ་སྟེ་བསྙེན་པར་རྫོགས་ཚུལ་བཅུ་ནི། ༡  རང་བྱུང་གི་བསྙེན་པར་རྫོགས་ཚུལ།  ༢  ངེས་པར་འཇུག་པས་བསྙེན་པར་རྫོགས་ཚུལ།  ༣ ཚུར་ཤོག་གི་བསྙེན་པར་རྫོགས་ཚུལ།  ༤ སྟོན་པར་ཁས་བླངས་པའི་བསྙེན་པར་རྫོགས་ཚུལ།  ༥ དྲི་བས་མཉེས་པའི་བསྙེན་པར་རྫོགས་ཚུལ།  ༦ ལྕི་ཆོས་ཁས་བླངས་པའི་བསྙེན་པར་རྫོགས་ཚུལ།  ༧ འཕྲིན་ཆོག་གི་སྒོ་ནས་བསྙེན་པར་རྫོགས་ཚུལ།  ༨ མཐའ་འཁོབ་ཏུ་ལྔ་ཚོགས་ཀྱིས་བསྙེན་པར་རྫོགས་ཚུལ།  ༩ དབུས་སུ་བཅུ་ཚོགས་ཀྱིས་བསྙེན་པར་རྫོགས་ཚུལ། ༡༠  སྐྱབས་སུ་འགྲོ་བའི་བསྙེན་པར་རྫོགས་ཚུལ་རྣམས་སོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
བརྔོད་པ་
བརྔོད་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
བརྔན་པ་
བརྔན་པ།
བོན་དང་སངས་རྒྱས་ཀྱི་ཆོས་ལུགས་པ་གཉིས་ཀས་ཡུལ་གྱི་ལྷ་འདྲེ་སོགས་ལ་གཏོར་མ་དང་མཐུན་པའི་མཆོད་རྫས་བཤམས་ནས་ལས་སྒྲུབ་པའི་གྲོགས་བཅོལ་བ།
བསྔགས་བྱའི་བརྗོད་གཞིར་དངོས་བསྟན་བཅུ་བདུན་
བསྔགས་བྱའི་བརྗོད་གཞིར་དངོས་བསྟན་བཅུ་བདུན།
གྲོང་ཁྱེར། རྒྱ་མཚོ།  རི།  དུས།  ཉི་ཟླ་འཆར་བ།  སྐྱེད་མོས་ཚལ།  ཆུ་ཡི་རོལ་རྩེད།  ཆང་འཐུང་བ།  གཉིས་སྦྱོར་གྱི་དགའ་སྟོན།   དུས་བཏབ་སྟེ་མ་ཚོགས་པ།  བག་མ་ལེན་པ།  གཞོན་ནུ་སྐྱེ་བ།   དེ་ཉིད་སྐྱེ་འཕེལ།   གྲོས་བྱེད་པ།  ཕོ་ཉའི་འགྲོ་འོང་།  གཡུལ་འཐབ་པ།   འདྲེན་པར་དར་བའོ། །
སྔོན་གྱི་ཆོས་རྒྱལ་བདུན་
སྔོན་གྱི་ཆོས་རྒྱལ་བདུན།
ཤཱཀྱ་མུ་ནེས་དུས་འཁོར་རྩ་རྒྱུད་ཐོག་མར་གསུང་སྐབས། ཞུ་བ་པོ་ཤམ་བྷ་ལའི་རྒྱལ་པོ་ཟླ་བ་བཟང་པོ་ཡིན་ལ།  དེས་དུས་འཁོར་རྩ་རྒྱུད་ཀྱི་འགྲེལ་པ་ཤོ་ལོ་ཀ་སྟོང་ཕྲག་བཅུ་གཉིས་པ་མཛད།   རྩ་རྒྱུད་གསུངས་པའི་ལོ་རྗེས་མ་དེར་རྒྱལ་པོ་རང་ཉིད་ཀྱི་ཕོ་བྲང་དེའི་ལྷོ་ཕྱོགས་མ་ལ་ཡའི་སྐྱེད་མོས་ཚལ་ཆེན་པོའི་དབུས་དུས་འཁོར་གྱི་བློས་བསླངས་བཞེངས་ནས་འདས།  དེའི་རྗེས་སུ།  ༡ རྒྱལ་པོ་ཟླ་བ་དང་།  ༢ ལྷ་དབང་།  ༣  གཟི་བརྗིད་ཅན།  ༤  ཟླ་བས་བྱིན།  ༥  ལྷའི་དབང་ཕྱུག  ༦  སྣ་ཚོགས་གཟུགས།  ༧  ལྷའི་དབང་ལྡན་རྣམས་ཀྱིས་ཆོས་བསྟན་ནས་རྒྱལ་པོ་མཛད།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོན་གྱི་ཆོ་ག་བཅུ་
སྔོན་གྱི་ཆོ་ག་བཅུ།
སངས་རྒྱས་མྱ་ངན་ལས་མ་འདས་གོང་གི་བསྙེན་པར་རྫོགས་པའི་སྔོན་གྱི་ཆོ་ག་བཅུ་སྟེ། རྫོགས་པའི་སངས་རྒྱས་དང་རང་སངས་རྒྱས་གཉིས་ཟད་མི་སྐྱེ་ཤེས་ནས་བྱང་ཆུབ་བརྙེས་པའི་རང་བྱུང་གིས་བསྙེན་པར་རྫོགས་པ་གཉིས་དང་།  ལྔ་སྡེ་བཟང་པོ་མཐོང་ལམ་སྐྱེས་ཚེ་ཡེ་ཤེས་ཁོང་ཆུད་ཀྱིས་དང་།  ཤྭ་རིའི་བུ་སོགས་ཚུར་ཤོག་གིས་དང་།  འོད་སྲུང་ཆེན་པོ་སྟོན་པར་ཁས་བླངས་པས་དང་།  སྐྱེ་དགུའི་བདག་མོ་སོགས་ལྕི་ཆོས་བརྒྱད་བསླབས་པར་ཁས་བླངས་པས་དང་།  མཆོད་སྤྲིན་མ་ཕ་མའི་དབང་དུ་སོང་བ་ལ་དགེ་སློང་མ་ཨུཏྤལ་ནས་ཕོ་ཉ་བྱས་ཏེ་དགེ་འདུན་གྱིས་འཕྲིན་ཆོག་ལ་བརྟེན་ནས་དང་།  དགེ་འདུན་གྱི་གྲངས་ཡུལ་དབུས་སུ་བཅུ་ཚོགས་སོ་སོས་གསོལ་བཞིའི་ལས་ཀྱི་རབ་བྱུང་བསྙེན་རྫོགས་ཅིག་ཆར་དུ་བྱེད་པ་རྣམས་སོ།   བསྙེན་པར་རྫོགས་པའི་ཚུལ་བཅུ་ལ་གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཧ་ཡ་ཤི་ར་ཟན།
ཧ་ཡ་ཤི་ར་ཟན་(ཉི་ཧོང་སྐད།: 林 羅山)ནི་ཉི་ཧུང་གི་མཚན་མ་རིག་པ་བ་ཞིག་རེད།
བསྔོ་རྟེན་
བསྔོ་རྟེན།
༡ དེ་ཡང་མི་གསོན་པོར་བསྡད་ཡོད་ཀྱང་། ནད་པ་ཡིན་ཚེ་ནད་པ་དེའི་རྒྱུ་དངོས་ཐོག་ནས་སོ་སོའི་དད་པ་ཡོད་པའི་བླ་མ་དང་།   དགེ་བཤེས།  དགོན་པ་སོགས་ལ་ཕུལ་ཏེ།  ནད་ལས་གྲོལ་བའི་ཕྱིར་དུ་སྨོན་ལམ་གནང་རོགས་ཞུས་པ་ལ་གསོན་བསྔོ་འབུལ་ཟེར་བ་དང་།    ཡང་ནད་པ་དེ་ཤི་ཁར་ཐུག་པ་ཡིན་ན་དེའི་མིང་ལ་སྔོན་འགྲོ་བཏང་བ་ཟེར།   ༢  ཡང་གཤིན་པོ་ཡིན་ན་ཤི་པོ་དེའི་ཕ་མ་སྤུན།   གཉེན་ཚན།  བླ་མ།  བཟའ་ཚང་། བུ་ཕྲུག་སོགས་ཆོས་དང་ཟང་ཟིང་གི་འབྲེལ་བ་ཆེན་པོ་ཡོད་པའི་མིས་ཤི་པོ་དེའི་རྒྱུ་དངོས་སོགས་གོང་བཞིན་བསྔོ་རྟེན་འབུལ་བ་དེ་ཡང་དེ་ལྟར་ཡིན་ནོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལིང་ཀ་ཡི་བདག་པོ་
འདིར་རཱ་མ་ཎ་ཡི་རྟོགས་བརྗོད་ཀྱི་དཔེ་བྲིས་མ་དང་། དཔར་མ་ཚང་མར་ཀ་ལིངྐཞེསགསལ་ཡང་དེ་ལྟར་ན་ཚིག་འགྲེལ་དཀའ་བར་འདུག་ཅིང་། ཁོ་བོའི་བསམ་པར་《མངོན་བརྗོད་མཁས་པའི་རྣ་རྒྱན》བྲིས་མའི་སྒྲ་གཅིག་དོན་མང་གི་སྐབས་སུ། སྤྲིན་ཚོགས་ཨུ་མཱ་ཀ་ལི་ཀཞེས་ཀ་ལི་ཀཱསྤྲིན་ཚོགས་དང་ཨུ་མཱ་གཉིས་ཀར་འཇུག་པར་བཤད་པར་ལྟར། སྐབས་འདིར་ཀ་ལི་ཀ་ཞེས་པ་ནག་མོའི་དོན་དང་། ལྷ་མོ་ཨུ་མཱའི་མིང་གི་གོང་འཕྲོས། མངོན་བརྗོད་དུ་ནག་མོ་ཞེས་པའི་རྣམགྲངས་ཀྱང་དགེ་ཡེ་བ་ཚུལ་ཁྲིམས་སེང་གེའི《མངོན་བརྗོད་སྣ་ཚོགས་གསལ་བ》ལས་གསུངས་པ་བཅས་དེས་ན་ནག་མོའི་བདག་པོ་སྟེ་ཨུ་མཱའི་བདག་པོ་ལྷ་དབང་ཕྱུག་ཉིད་ལ་གོ་རྒྱུ་བྱས་ཚེ་ཚིག་སྔ་ཕྱི་འབྲེལ་ཆགས་པར་སེམས། འོན་ཀྱང་མཁྱེན་ལྡན་རྣམས་ནས་དཔྱད་པར་ཞུ།
ཀ་ལིབ་
རབ་ཀྱི་སྐད་ཀྱི་སྒྲ་བསྒྱུར་ཡིན་ཅིང་། གོ་དོན་ནི། བརྒྱུད་འཛིན་པ་དང་སྐུ་ཚབ་ཅེས་པའི་དོན་ཡིན། ༡་དབྱི་སི་ལན་ཆོས་ལུགས་ཀྱི་ཐོག་མའི་སྟོན་པ་མོ་ཧན་མུ་ཏེ་འདས་རྗེས་དེའི་ཆོས་དང་སྲིད་ཀྱི་འགན་ཁུར་བ་ཨེ་སུ་བྷ་ཁར། ཨུ་མར། ཨོ་སི་མན་སོགས་བྱུང་། ༢དུས་རབས་དཀྱིལ་མའི་ཆོས་སྲིད་ཟུང་འབྲེལ་གྱི་ཨ་རབ་རྒྱལ་ཁབ་དང་། ཨོསི་མན་གོང་མའི་རྒྱལ་ཁབ་ཀྱི་གཙོ་བདག༣ཀྲུང་གོ་དབྱི་སི་ལན་ཆོས་ཁང་གེ་སློབ་མ་ཆོལ་ཡང་ཀ་ལིབ་ཅེས་འབོདསྲོལ་ཡོད།
ཀ་ལིང་ཀ་ཡི་བདག་པོ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལིབ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལཱ་པ་བྱཱ་ར་ཎ་
གར་སྐད་ཀྱི་སྒྲ་གཞུང་ཞིག་གི་མིང་སྟེ། སྤྱིར་རྒྱ་གར་དུ་སྒྲ་རིག་པའི་གཞུང་ཆེན་པོ་བཅུ་ཡོད་པ་ཟུར་དུ་གསལ་བ་ལྟར་ལས་ནང་གསེས《སྒྲ་མདོ་ཀ་ལཱ་པ》ནི་བོད་དུ་ཡོངས་སུ་གྲགས་པའི་ལོ་རྒྱུས་ལྟར་ན་ཀ་ལཱཔའི་ཀུན་བཤད་བཞི་པ་ཡན་ཆད་གཞོན་ནུ་གདོང་དྲུག་གིས་བཤད་པ་དང་། ཀ་ལཱ་པ་ཞེས་པ་ཆ་བསགས་ཏེ་རྨབྱའི་མཇུག་སྒྲོ་ཁ་དོག་སྣ་ཚོགས་པའི་ཆ་བསགས་པ་ལ་གོ་། དགོས་པ་དང་། དེ་ཡང་གཞོན་ནུ་གདོང་དྲུག་གི་བཞོན། པ་རྨ་བྱའི་མཇུག་མ་ལ་བརྟེན་ནས་མིང་དེ་ལྟར་བཏགས་པ། ཡིན་ཞེས་བོད་ཀྱི་རིག་གནས་ལོ་རྒྱུས་མང་པོ་ཞིག་ལས་[གསལ་ཡང་། ཇོ་ནང་ཏཱ་ར་ནཱ་ཐས་མཛད་པའི《རྒྱ་གར་། ཆོས་འབྱུང》སྐབས་བཅོ་ལྔ་པ་ལས་གཞུང་འདི་སློབ་དཔོན་སཔྟ་ལྦརྨ་ཀྱིས་བརྩམས་ལ་ཆ་བསགས་ཀྱི་དོན་ཡང་ཉེ་བར་མཁོ་བའི་ཆ་ཤས་དག་བསགས་པ་ཞེས་པའི་དོནཡིན་ནོ་ཞེས་གསུངས། ཀུན་བཤད་བཞི་པ་ཡན་ལ་ལེའུབཅོ་ལྔ་དང་། དེའི་ལྷག་མའི་ཀུན་བཤད་བཞི་དང་། ཀྲིཏ་ལ་དྲུག་ཡོད་པ་རྣམས་སློབ་དཔོན་གོང་གསལ་དེ་དང་། བྲམ་ཟེ་མཆོག་སྲེད་གཉིས་ཀྱིས་ཁ་བསྐང་བ་བཅས་ཤློོ་ཀ་བཞི་བརྒྱ་དང་། ལེའུ་ཉི་ཤུ་རྩ་ལྔ་ཡོད་པ་འདི་དཔང་ལོཙཱ་བ་བློ་གྲོས་བརྟན་པས་རབ་བྱུང༥པའི་མེ་བྱི(༡༢༧༦)ནས་རབ་བྱུང༦པའི་ཆུ་རྟ(༡༣༤༢)རྒྱ་གར་གྱི་སློབདཔོན་དུརྒ་སིངྷའི་འགྲེལ་པ་ལ་བརྟེན་ནས་ས་སྐྱའི་གཙུག་ལག་ཁང་དུ་བསྒྱུར་བ《སྡེ་དགེ་བསྟན་འགྱུར》པོད[ལ]པའི་འགོར་ཡོད། གཞུང་འདིའི་འགྲེལ་པ་བོད་འགྱུར་གྱི་གྲས་ཕྱི་རོལ་པའི་པཎྜི་ཏ་ཨ་ནུས་བྷུ་ཏིའམ་གྲགས་འབྱོར་གྱིས་བརྩམས་པ་སོགས《སྒྲ་མདོ་ཀ་ལཱ་པའི་འགྲེལ་པ》ཁག་བརྒྱད་ཙམ《སྡེ་དགེ་བསྟན་འགྱུར》པོད[ལེ]དང[ཤ]གཉིས་སུ་ཡོད། བོད་ཀྱི་མཁས་པ་ཚོས་མཛད་པའི་ཀ་ལཱ་པའི་འགྲེལ་པའི་སྐོར་བོ་དོང་ལོ་ཙཱ་བ་ནམ་མཁའ་བཟངཔོས(རྗེ་ཙོང་ཁ་པ་ཆེན་པོས་རིག་གནས་གསན་བཞེས་གནང་ཡུལ་གཙོ་བོ)མཛད་པའི《ཀ་ལཱ་པའི་ཊིཀ་ཆེནལེགས་སྦྱར་འབྱུང་གནས》སྙེ་ཐང་བློ་བརྟན་བཞི་པསམཛད་པའི《ཀ་ལཱ་པའི་འགྲེལ་པ》ཤོག་གྲངས༥༨ཞ་ལུ་ལོ་ཆེན་ཆོས་སྐྱོང་བཟང་པོས་རབ་བྱུང་བདུན་པའི་ལྕགས་བྱ(༡༤༤༡)ནས་རབ་བྱུང༩པའི་ས་བྱི(༡༥༢༨)ལོ་བར་མཛད་པའི《ཀ་ལཱ་པའི་བཤད་སྦྱར་གཞུང་དོན་གསལ་བ》ལེ་ཚན༥པའི་ཤོག་གྲངས༡༩༦དང་། དཔང་ལོ་ཙཱ་བ་བློ་གྲོས་བརྟན་པས་མཛད་པའི《ཀ་ལཱ་པའི་འགྲེལ་ཆེན》ལེཚན་བཅུ་བདུན་ལ་ཤོག་གྲངས་༦༨༣ཡོད་པ་བྲིས་མ་ཞིགབུ་སྟོན་རིན་པོ་ཆེས་མ། ཛད་པའི《ཀ་ལཱ་པའི་འགྲེལ་ཆེན》དེ་ཉིད་གསུང་འབུམ་ལྷ་ས་དཔར་མའི་པོད[ར]ཤོག་གྲངས༥༤༤བཅས་དང་། གཞན་ཡང་། བྱང་བདག་རྣམ་རྒྱལ་གྲགས་བཟང་། ཆུ་མིག་ལོ་ཙཱ་བ། དབུས་པ་བློ་གསལ་བྱང་ཆུབ་ཡེ་ཤེས། སྟག་ཚང་ལོ་ཙཱ་བ། བོ་དོང་ཕྱོགས་ལས་རྣམ་རྒྱལ། ཀརྨ་པ་མི་བསྐྱོད་རྡོ་རྗེ་བཅས་ཀྱིས་མཛད་པའི་འགྲེལ་པ་ཆེ་ཆུང་སྣ་ཚོགས་ཡོད། དེ་ཐམས་ཅད་ཀྱི་ནང་ནས་ཞལ་གསལ་ཞིང་གོ་བདེ་ལ། དེང་སྐབས་འཁྲིད་རྒྱུན་མ་ཉམས་པརཞུགས་པ་ནི། ས་བཟང་ལོ་ཙཱ་བ་མ་ཏི་པཎ་ཆེན་གྱིས་མཛད་པའི《ཀ་ལཱ་པའིམདོའི་རྣམ་བཤད་ལེགས་སྦྱར་རབ་གསལ་སྣང་བ》ཞེས་པ་སྡེ་དགེ་དཔར་མར་ཤོག་གྲངས༤༣༡ཡོད་པ་འདི་ཡིན་ཅིང་། དེ་སྔོན་དུས་རབས་འདིའི་མགོར་ཅོ་ནེ་དགེ་བཤེས་རིན་པོ་ཆེ་བློ་བཟང་རྒྱ་མཚོ་བོད་དུ་ཕེབས་སྐབས་ཡོངས་འཛིན་གླིང་རིན་པོ་ཆེ་སོགས་དབུས་གཙང་གི་བླ་སྤྲུལ་མང་པོསགསན་ནས་འཆད་སྤེལ་མཛད་པའི་ཁྲིད་རྒྱུན་དང་ཡངཁམས་ཕྱོགས་སུ་འཇམ་མགོན་ཀོང་སྤྲུལ་རིན་པོ་ཆེ་དང་། འཇམ་དབྱངས་མཁྱེན་བརྩེ་རིན་པོ་ཆེ་སོགས་ཀྱིས་འཆདསྤེལ་མཛད་པའི་ཁྲིད་རྒྱུན་རྣམས་བོད་ལྗོངས་སྨན་རྩིསཁང་གི་གནས་ལྔ་རིག་པའི་མཁས་དབང་ཁྲོ་རུ་ཚེ་རྣམ་རིན་པོ་ཆེས་སློབ་མ་མང་པོར་འཆད་སྤེལ་མཛད་པའི་ཁྲིད་རྒྱུན་མ་ཉམས་པར་བཞུགས་བཞིན་མཆིས།
༼དུང་དཀར་ཚིག་མཛོད་ཆེན་མོ་༽ནས་བཏུས།
བསྔོ་བགྲང་
བསྔོ་བགྲང་།
དགོང་མོ་ཉལ་ཁར་དེ་རིང་ཞོགས་པ་ནས་དགོང་མོ་ཉལ་ཁའི་བར་དུ་དགེ་བ་གང་བྱུང་དང་། སྡིག་པ་གང་བྱུང་།  རང་གིས་དགེ་བ་བྱས་པ་དེ་དག་དགེ་བ་ཡང་དག་པར་འགྲོ་འདུག་གམ་མི་འདུག་སོགས་རྩིས་བཤེར་དང་།   ཞུས་དག་བྱས་པའི་དོན། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལིངྐ་
༡སངས་རྒྱས་ཆོས་ལུགས་ཀྱི་གསང་སྔགས་གཞུངནས་བཤད་པའི་ཡུལ་ཉེར་བཞིའི་ནང་ཚན་ཞིག་སྟེ། བུསྟོན་རིན་པོ་ཆེས་མཛད་པའི《བདེ་མཆོག་ཆོས་འབྱུང》ལས། ཡུལ་འདི་མངའ་རིས་གུ་གེའི་མང་ནང་གི་རྒྱབ་ཕྱོགས་རྒྱགར་རྡོ་རྗེ་གདན་ནས་དཔག་ཚད་བཅུ་གཉིས་ཀྱིས་ཆོད་པའི་སར་གླང་པོ་འཛིན་ཞེས་བྱ་བའི་སྒྲུབ་གནས་ཤིག་ཡོད་པ་དེ་ལ་གོ་དགོས་པ་དང་། ༢མཁས་དབང་དགེ་འདུན་ཆོས་འཕེལ་གྱིས་མཛད་པའི《རྒྱ་གར་གནས་ཡིག》ལས། ཀ་ལི་ཀ་ཏཱ་ནས་མེ་རྡིལ་ས་ལ་འགྲོ་བའི་མེ་འཁོར་ནང་ཞུགས་ཏེ་ཕྱིན་པས་ཐོག་མར་ཨོ་རིས་ས་ལ་སླེབས། ཡུལ་དེ་ནི་ཨོ་ཊ་བི་ཤའམ་ཀ་ལིང་ཀའི་ཡུལ་ཏེ། སྔོན་དུས་ནངབསྟན་གསང་སྔགས་དར་བའི་གནས་ཡིན་པ་དང་། ད་ལྟ་ཡང་གསང་སྔགས་ཉམས་སུ་ལེན་པ་མང་པོ་ཡོད། ཡུལདེའི་རྒྱ་མཚོའི་འགྲམ་དང་ཉེ་བ་ན། ཛ་གད་ན་ཐ་ཟེརབའི་ཁྱབ་འཇུག་གི་ལྷ་ཁང་ངོ་མཚར་ཅན་དེ་ཡོད་ཅེས་གསལ། ཉེ་རབས་རྒྱ་གར་ཕྱོགས་ཀྱི་མཁས་པ་དགེ་སློང་སཱ་བམ་གི་མེ་གྷར་ཀ་རས་མཛད་པའི《ཆོས་རྒྱལ་མྱ་ངན་མེད་ཀྱི་རྣམ་ཐར》ཨཙརྱ་ཐུབ་བསྟན་བྱམས་པས་བོད་སྐད་དུ་བསྒྱུར་བ་ལས་རྒྱལ་པོ་མྱ་ངན་མེད་ཀྱིས་ཀ་ལིངྐའི་ཡུལ་དབང་དུ་མ་བསྡུས་གོང་གི་ཀ་ལིངྐའི་རྒྱལ་ཁབ་ཀྱི་སྲིད་དབང་ཁྱབ་ཁོངས་ནི། རྒྱ་གར་གྱི་ཤར་མཐའ་ཆུ་བོ་མ་ཧཱན་དི་དང་། གོ་ད་བ་རི་དང་། ཀྲི་ཤྐའི་དབུས་སུ་གནས་པའི་རྒྱལ་ཕྲན་སྟོབས་ཤུགས་ཆེ་བ་ཞིག་ཡིན་པ་དང་མྱ་ངན་མེད་ཀྱི་ཡབ་བིན་དུ་ས་ར(སྙིང་པོ་ཐིག་ལེ)འཚོ་བསྡདསྐབས་ཀ་ལིངྐ་ལ་དམག་དྲངས་ཏེ་ཐེངས་གསུམ་གྱི་བར་མཐའ་བསྐོར་ཡང་དབང་དུ་བསྡུས་མ་ཐུབ། སྐབས་དེརཀ་ལིངྐ་ལ་རྟ་དམག་ཆིག་སྟོང་དང་། གླང་པོ་ཆེ་བདུན་བརྒྱ། རྐང་དམག་ཁྲི་དྲུག་ཡོད། རྒྱལ་པོ་མྱ་ངན་མེད་ཀྱིས་སྲིད་དབང་བཟུང་ནས་ལོ་བརྒྱད་ལ་སླེབས་སྐབས་དམག་ཤུགས་ཆེན་པོས་ཀ་ལིངྐ་ལ་དམག་དྲངས་ནས་མཐའ་བསྐོར་ཞིང་ཡུལ་དེའི་དཔའ་བོ་ཕོ་མོ་མང་པོས་དཔའ་ངར་ཆེན་པོསརྒོལ་ལན་སློག་ཀྱང་མཐར་ཕམ་སྟེ་མི་གྲངས་ཆིག་འབུམ་ལྔ་ཁྲི་ཉིས་སྟོང་ལྷག་ཙམ་གསོན་བཟུང་བྱས་ཤིང་། དམགཐོག་ཏུ་བསད་པ་ནི་གྲངས་ལས་འདས། སྐབས་དེར་གཞི་ནས་ཀ་ལིངྐའི་ཡུལ་དེ་རྒྱལ་པོ་མྱ་ངན་མེད་ཀྱི་མངའ་ཁོངས་སུ་བསྡུས། དམག་འཁྲུག་དེ་རྒྱལ་པོ་མྱ་ངན་མེད་ཀྱིས་ཡུལ་གཞན་ལ་དམག་དྲངས་པའི་ཐ་མ་དེ་ཡིན་ཞེས་གསལ། ཞིབ་པར་གོང་གསལ《རྒྱལ་པོ་མྱ་ངན་མེད་ཀྱི་རྣམ་ཐར》ལས་གསལ་ལོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
བསྔོ་བ་སྒོམ་ལམ་བཅུ་
བསྔོ་བ་སྒོམ་ལམ་བཅུ།
བསྔོ་བ་ཁྱད་པར་ཅན། མི་དམིགས་པ།  ཕྱིན་ཅི་མ་ལོག་པ།  དབེན་པ་རྗེས་སུ་ཡི་རང་བ།  ཁམས་གསུམ་མ་གཏོགས་པ།   ཆུང་འབྲིང་ཆེན་པོའི་མིང་ཅན་ནོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
བསྔོ་རྟེན་འབུལ་མི་
བསྔོ་རྟེན་འབུལ་མི།
མི་ཤི་པོའི་ཆེད་དུ་སྨོན་ལམ་ཞུ་བའི་མིང་བྱང་དང་དངོས་པོ་འབུལ་མཁན། ༼དུང་དཀར་ཚིག་མཛོད་ཆེན་མོ་༽ནས་བཏུས།
བསྔོ་བ་གསུམ་
བསྔོ་བ་གསུམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལིབ་ཀྱི་རྒྱལ་ཁམས་
དབྱི་སི་ལན་ཆོས་ལུགས་ཀྱི་གཙོབདག་མི་རབས་གཉིས་པ་ཀ་ལིབ་ཨུ་མར་གྱིས་སྤྱི་ལོ༦༣༤ནས་༦༤༤བར་ལོ་བཅུ་གཅིག་ཙམ་དབང་ཆ་བཟུང་རིང་དབྱི་རག་དང་པ་ལེ་སི་ཐན། པར་སིགཨེ་ཅིད་སོགས་ལ་དམག་དྲངས་ཏེ་དབང་དུ་བསྡུས་རྗེས། མངའ་འོག་གི་ཡུལ་རྣམས་ལ་ཀ་ལིབ་ཀྱི་རྒྱལ་ཁམས་ཞེས་གྲགས་པ་བྱུངཞེས་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མ་རྒྱུད་བདེ་དགྱེས།
མ་རྒྱུད་བདེ་དགྱེས།
མ་རྒྱུད་བདེ་མཆོག་དང་དགྱེས་པ་རྡོ་རྗེ། མ་རྒྱུད་ལ་བདེ་མཆོག་གི་སྐོར་དང་། དགྱེས་པ་རྡོ་རྗེའི་སྐོར་གཉིས། །
མ་རྒྱུད།
མ་རྒྱུད།
འདི་ལ་གསུངས་ཚུལ་འདྲ་མིན་ཡོད་ཀྱང་རྗེ་ཙོང་ཁ་པའི་དགོངས་པ་ལྟར་འཆད་ན། གསང་སྔགས་བླ་མེད་ཀྱི་རྒྱུད་ཀྱི་ནང་ནས་འོད་གསལ་གཙོ་བོར་སྟོན་པའི་རྒྱུད་ཕྱོགས་གཏོགས་དང་བཅས་པ་དཔེར་ན། བདེ་མཆོག་རྩ་རྒྱུད་ལྟ་བུའོ། །
མ་རྒྱུད་ཀྱི་ཕྱག་རྒྱ་དྲུག
མ་རྒྱུད་ཀྱི་ཕྱག་རྒྱ་དྲུག
འཁོར་ལོ།  རྣ་རྒྱན།  མགུལ་རྒྱན།  གདུ་བུ།  འོག་པགས།  ཐལ་ཆེན་ཚོན་བུ་སྟེ་ཕྱི་མ་དོར་བ་རྒྱན་ལྔ།།
མ་ངེས་པའི་གཏན་ཚིགས་གསུམ།
མ་ངེས་པའི་གཏན་ཚིགས་གསུམ།
དེ་སྒྲུབ་ཀྱི་དངོས་ཀྱི་མ་ངེས་པའི་གཏན་ཚིགས། ལྷག་ལྡན་གྱི་མ་ངེས་པའི་གཏན་ཚིགས། དེ་གང་རུང་མ་ཡིན་པའི་མ་ངེས་པའི་གཏན་ཚིགས་སོ། །
མ་ངེས་པ་དྲུག
མ་ངེས་པ་དྲུག
༡ ཐུན་མོང་དང་། ༢ ཐུན་མོང་མ་ཡིན་པ།  ༣ མཐུན་ཕྱོགས་ཀྱི་ཕྱོགས་གཅིག་ལ་ཡོད་ལ་མི་མཐུན་པའི་ཕྱོགས་ལ་ཁྱབ་པ།  ༤ མི་མཐུན་ཕྱོགས་ཀྱི་ཕྱོགས་གཅིག་ལ་ཡོད་ལ་མཐུན་ཕྱོགས་ལ་ཁྱབ་པ། ༥ གཉིས་ཀའི་ཕྱོགས་གཅིག་ལ་ཡོད་པ།  ༦འགལ་བ་ལ་མི་འཁྲུལ་པ། །
མ་ངེས་པའི་རྟགས་གཉིས།
མ་ངེས་པའི་རྟགས་གཉིས།
ཐུན་མོང་བའི་མ་ངེས་པའི་རྟགས། ཐུན་མོང་མ་ཡིན་པའི་མ་ངེས་པའི་རྟགས་སོ། །
མ་ཁྲེལ་བའི་ཚུལ་བཞི །
མ་ཁྲེལ་བའི་ཚུལ་བཞི །
སློབ་དཔོན། མཆེད། ལྕམ། ཡི་དམ་རང་སེམས་ཀྱིས་མ་ཁྲེལ་བཞིའོ། །
ཀ་ལིབ་ཨ་ལིས་
བྱི་སི་ལན་ཆོས་ལུགས་ཀྱི་ལོ་རྒྱུས་ཐོག་གི་ཀ་ལིབ་མི་རབས་བཞི་པ་དང་། དབྱི་སི་ལན་སི་ཡེ་ཕྱོགས་ཁག་གི་དབྱི་མ་མུ་མི་རབས་དང་པོ་ཡིན་ལ། (ཕལ་ཆེར་སྤྱིལོ༦༠༠ནས་༦༦༡མོ་ཧན་མུ་ཏེའི་ཕ་རྒྱུད་གཅུང་པོ་ཡིན་པ་དང་། དབྱི་སི་ལན་ཆོས་ལུགས་ལ་དད་པ་བྱེད་མཁན་སྔཤོས་གྲས་ཡིན། ཁོང་གིས་ཧུར་བརྩོན་ཆེན་པོས་མོ་ཧན་མུ་ཏེའི་ཆོས་ལུགས་དར་སྤེལ་དང་དམག་འཐབ་ཀྱི་ལས་འགུལ་ནང་ཞུགས། རྗེས་སུ་མོ་ཧན་མུ་ཏེའི་བུ་མོ་ཧྥ་ཏི་མཱ་དངགཉེན་སྒྲིག་བྱས། ཀ་ལིབ་ཨོ་སི་མན་གྲོངས་པའི་རྗེས་སུ་ཨ་ལིས་ཀྱིས་ཀ་ལིབ་ཀྱི་འགན་ཁུར། སྤྱི་ལོ༦༥༦ནས༦༦༡ལོ་ངོ་དྲུག་རིང་དབང་ཆ་བཟུང་། དེའི་རིང་ལ་དབྱི་སི་ལནཆོས་ལུགས་ནང་ཁུལ་དབང་ཆ་འཕྲོག་རེས་ཀྱི་འཐབ་རྩོདཛ་དྲག་ཆེ་ཞིང་། ཕྱོགས་ཁག་མང་པོར་གྱེས་ཏེ་ཧ་ཝ་ལི་ཅི་ཕྱོགས་ཁག་གིས་བསད་པ་རེད།
མ་ངེས་པའི་ས་པ་བརྒྱད།
མ་ངེས་པའི་ས་པ་བརྒྱད།
རྟོག་དཔྱོད་འགྱོད་གཉིད་ཁོང་ཁྲོ་བ། ཆགས་དང་ང་རྒྱལ་ཐེ་ཚོམ་མོ།
ཀ་ལིབ་ཨ་ལིས་
༼དུང་དཀར་ཚིག་མཛོད་ཆེན་མོ་༽ནས་བཏུས།
མ་ཁྲེལ་བའི་ཚུལ་བཞི་
མ་ཁྲེལ་བའི་ཚུལ་བཞི་
སློབ་དཔོན། མཆེད། ལྕམ། ཡི་དམ་རང་སེམས་ཀྱིས་མ་ཁྲེལ་བཞིའོ། །
མ་གྲུབ་པ་བཞི་
མ་གྲུབ་པ་བཞི་
གཉིས་ཀ་ལ་མ་གྲུབ་པ་དང་། གང་ཡང་རུང་བ་ལ་མ་གྲུབ་པ། ཐེ་ཚོམ་ཟོས་ནས་མ་གྲུབ་པ། གཞི་མ་གྲུབ་པ་ བཅས་བཞིའོ། །
དུང་དཀར་
མ་ག་དྷ་
རྒྱ་གར་གྱི་ཡུལ་དབུས་སུ་ཡོད་པའི་གནའ་རབས་ཀྱི་གྲོང་ཁྱེར་ཞིག་གི་མིང་སྟེ། དེང་སང་ཧིན་རྡུ་སྤྱི་མཐུན་རྒྱལ་ཁབ་ཀྱི་ཁོངས་གཏོགས་པི་ཧར་མངའ་སྡེའི་ལྷོ་ཕྱོགས་སུ་ཡོད་ཅིང་། སློབ་དཔོན་ཐང་ཟན་ཛང་གི་ལམ་ཡིག་བོད་སྐད་དུ་བསྒྱུར་བ་ལས། རྒྱ་གར་ཡངས་པ་ཅན་གྱི་ལྷོ་ཕྱོགས་སུ་ཆུ་བོ་གང་གྷ་བརྒལ་མ་ཐག་ཏུ་ཡོད་པ་དང་། ཡུལ་དེའི་ལྷོ་ནུབ་ཀྱི་མཚམས་ལེ་དབར་བཞི་བརྒྱའི་ས་ན་ཆུ་བོ་ནེ་རཉྫ་དང་། དེ་ནས་ལེ་དབར་དྲུག་བརྒྱ་ལྷག་ཙམ་སོང་བའི་ལྷོ་ནུབ་ཏུ་རྡོ་རྗེ་གདན་མཆོད་རྟེན་དང་། མ་ཧཱ་བོ་དྷིའི་གཙུག་ལག་ཁང་། དེའི་མདུན་དུ་བྱང་ཆུབ་ཀྱི་ཤིང་བཅས་ཡོད་པར་གསུངས་ཤིང་། མ་ག་དྷ་ཞེས་པའི་གོ་དོན་ནི་ཡུལ་དབུས་ཀྱི་ལྟེ་བ་སྟེ། འདི་ལ་ཁ་ཅིག་གིས་བྱིང་འཛིན་དང་འགའ་ཞིག་གིས་ཉམས་དཀའ་ཞེས་བསྒྱུར་ཀྱང་རང་ལུགས་སུ་དབུས་གྱུར་འཆང་ཞེས་པ་ཡིན་ནོ།
མ་ངེས་པའི་རྟགས་དྲུག
མ་ངེས་པའི་རྟགས་དྲུག
སྲིད་པ་བར་དོའི་གནས་སྐབས་སུ་མ་ངེས་པའི་རྟགས་དྲུག་ནི།  ༡ གནས་ངེས་མེད་རི་རྩེ་ཐང་སྟོང་ཁང་སྟོང་ལ་སོགས་པར་ཡུད་ཙམ་རེ་སྡོད།  ༢ རྟེན་ངེས་མེད་ཟམ་ཟུར་མཆོད་རྟེན་སོགས་ལ་ཡུད་ཙམ་རེ་བརྟེན།  ༣ སྤྱོད་པ་ངེས་མེད་སྐད་ཅིག་རེ་ལ་སྣ་ཚོགས་བྱེད།  ༤ ཟས་ངེས་མེད་རིགས་དྲུག་གི་ཟས་སྣ་ཚོགས་མཐོང་ཡང་མི་ཐོབ།   ༥ གྲོགས་ངེས་མེད་ལྷ་དང་འདྲེ་སྲིན་བར་དོའི་འགྲོ་བ་སྣ་ཚོགས་དང་ཡུད་རེ་འགྲོགས།  ༦སྣང་ཚུལ་ངེས་མེད་ཡིད་ཀྱི་འཆར་སྒོ་བདེ་སྡུག་སྣ་ཚོགས་སྐད་ཅིག་ལ་འགྱུར་ལྡོག་བྱེད་པའི་སྣང་བ་འཆར་བའོ། །
མ་བཅོས་པར་གློད་ལ་ཞོག
མ་བཅོས་པར་གློད་ལ་ཞོག
མཉམ་པར་བཞག་པའི་རང་སེམས་ཀྱི་ངོ་བོ་ལ་བལྟས་ནས་མཉམ་པར་བཞག་པའི་སེམས་ལ་རྣམ་རྟོག་བཟང་ངན་བར་མ་གང་འཆར་བ་དེ་རང་ལ་བཟོ་བཅོས་དང་དགག་སྒྲུབ་མ་བྱེད། སེམས་ཁོ་རང་གང་འགྲོའི་སར་རྟ་ཁ་གློད་པ་ལྟར་ཞོག་ཅེས་པའི་དོན་ཡིན་པར་བཀའ་བརྒྱུད་པའི་བླ་མ་རྣམས་ཀྱི་《ཕྱག་རྒྱ་ཆེན་པོའི་ཁྲིད་ཡིག》ཁག་ལས་གསུངས། །
མ་ཏི་བྷ་དྲ།
མ་ཏི་བྷ་དྲ།
སངས་རྒྱས་ཆོས་ལུགས་ཀྱི་བཤད་ཚུལ་ལ་རྗེ་ཙོང་ཁ་པ་སྐུ་ཐོག་སྔ་མ་དེ་ཁ་ཆེའི་གྲིབ་སྟན་གྱི་ཡུལ་དུ་པཎmཌི་ཏའི་སྐུ་སྐྱེ་ཞེས་ཤིང་། མཚན་ལའང་མ་ཏི་བྷ་དྲ་ཏེ་ （མ་ཏི་ཞེས་པ་བློ་དང་བྷ་དྲ་ནི་བཟང་ཞེས་པའི་དོན་ཡིན་）བློ་བཟང་ཞེས་གྲགས་པ་བྱུང་། །
དུང་དཀར
རྒྱ་གར་གྱི་ཡུལ་དབུས་སུ་ཡོད་པའི་གནའ་རབས་ཀྱི་གྲོང་ཁྱེར་ཞིག་གི་མིང་སྟེ། དེང་སང་ཧིན་རྡུ་སྤྱི་མཐུན་རྒྱལ་ཁབ་ཀྱི་ཁོངས་གཏོགས་པི་ཧར་མངའ་སྡེའི་ལྷོ་ཕྱོགས་སུ་ཡོད་ཅིང་། སློབ་དཔོན་ཐང་ཟན་ཛང་གི་ལམ་ཡིག་བོད་སྐད་དུ་བསྒྱུར་བ་ལས། རྒྱ་གར་ཡངས་པ་ཅན་གྱི་ལྷོ་ཕྱོགས་སུ་ཆུ་བོ་གང་གྷ་བརྒལ་མ་ཐག་ཏུ་ཡོད་པ་དང་། ཡུལ་དེའི་ལྷོ་ནུབ་ཀྱི་མཚམས་ལེ་དབར་བཞི་བརྒྱའི་ས་ན་ཆུ་བོ་ནེ་རཉྫ་དང་། དེ་ནས་ལེ་དབར་དྲུག་བརྒྱ་ལྷག་ཙམ་སོང་བའི་ལྷོ་ནུབ་ཏུ་རྡོ་རྗེ་གདན་མཆོད་རྟེན་དང་། མ་ཧཱ་བོ་དྷིའི་གཙུག་ལག་ཁང་། དེའི་མདུན་དུ་བྱང་ཆུབ་ཀྱི་ཤིང་བཅས་ཡོད་པར་གསུངས་ཤིང་། མ་ག་དྷ་ཞེས་པའི་གོ་དོན་ནི་ཡུལ་དབུས་ཀྱི་ལྟེ་བ་སྟེ། འདི་ལ་ཁ་ཅིག་གིས་བྱིང་འཛིན་དང་འགའ་ཞིག་གིས་ཉམས་དཀའ་ཞེས་བསྒྱུར་ཀྱང་རང་ལུགས་སུ་དབུས་གྱུར་འཆང་ཞེས་པ་ཡིན་ནོ།
མ་དག་པའི་སྦྱིན་པ་དྲུག
མ་དག་པའི་སྦྱིན་པ་དྲུག
ཆང་། དུག  མཚོན་ཆ།  གཞན་གྱི་ལོངས་སྤྱོད།  གསོད་སར་ཕྱུགས་སྟེར་བ།  མཆོག་གི་ནོར་མཆོག་མིན་ལ་སྦྱིན་པ།  །
མ་རྟོགས་པའི་བློ།
མ་རྟོགས་པའི་བློ།
རང་ཡུལ་གང་ཡང་མ་རྟོགས་པའི་བློ་སྟེ། སྣང་ལ་མ་ངེས་པའི་བློ་ཐམས་ཅད་ཡིན། །
ཀ་ལིབ་ཨུ་མར་
(སྤྱི་ལོ༥༨༤ནས༦༤༤)དབྱི་སི་ལན་ཆོས་ལུགས་ཀྱི་ལོ་རྒྱུས་ཐོག་གི་གཙོ་བདག་མི་རབས་གཉིས་པ་སྟེ་མེ་ཁ་ཞེས་བྱ་བའི་གྲོང་དུ་སྐྱེས། ཚོང་པ་འབྱོར་ཕྱུག་ལྡན་པ་ཞིག་ཡིན། ཀ་ལིབ་ཨེ་ཧྥུ་བྷ་ཀར་མ་གྲོངས་གོང་དུ་ཀ་ལིབ་ཀྱི་འགན་ཁུར་དུ་བསྐོ་བཞག་བྱས། སྤྱིལོ༦༣༤ནས༦༤༤བར་དབང་ཆ་བཟུང་རིང་གོང་དུ་བཤད་པ་ལྟར་དབྱི་རག་སོགས་རྒྱལ་ཁབ་མང་པོར་དམག་དྲངསཏེ་དབང་དུ་བསྡུས། ས་ཧྲི་ལ་དང་ཁུ་ཧྥ་གྲོང་ཁྱེར་འཛུགས་སྐྲུན་བྱས། སྤྱི་ལོ་༦༤༤ལོར་པར་སིག་གི་ཞིང་བྲན་ཞིག་གིས་བཀྲོངས་སོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
མ་ཐུ་ར།
མ་ཐུ་ར།
བཅོམ་བརླག་གི་ཡུལ་ཏེ།《རྒྱ་གར་ཆོས་འབྱུང་》ལས་ཡུལ་དབུས་དང་ཉེ་བའི་ནུབ་བྱང་གི་མཚམས་གྲོང་ཁྱེར་བཅོམ་བརླག་ཅེས་གསུངས། །
མ་ག་དྷ་
མ་གྡ་དྷ
མ་ག་དྷ་
རྒྱ་གར་གྱི་ཡུལ་དབུས་སུ་ཡོད་པའི་གནའ་རབས་ཀྱི་གྲོང་ཁྱེར་ཞིག་གི་མིང་སྟེ། དེང་སང་ཧིན་རྡུ་སྤྱི་མཐུན་རྒྱལ་ཁབ་ ཀྱི་ཁོངས་གཏོགས་པི་ཧར་མངའ་སྡེའི་ལྷོ་ཕྱོགས་སུ་ཡོད་ཅིང་། སློབ་དཔོན་ཐང་ཟན་ཛང་གི་ལམ་ཡིག་བོད་སྐད་དུ་བསྒྱུར་ བ་ལས། རྒྱ་གར་ཡངས་པ་ཅན་གྱི་ལྷོ་ཕྱོགས་སུ་ཆུ་བོ་གང་གྷ་བརྒལ་མ་ཐག་ཏུ་ཡོད་པ་དང་། ཡུལ་དེའི་ལྷོ་ནུབ་ཀྱི་ མཚམས་ལེ་དབར་བཞི་བརྒྱའི་ས་ན་ཆུ་བོ་ནེ་རཉྫ་དང་། དེ་ནས་ལེ་དབར་དྲུག་བརྒྱ་ལྷག་ཙམ་སོང་བའི་ལྷོ་ནུབ་ཏུ་རྡོ་རྗེ་ གདན་མཆོད་རྟེན་དང་། མ་ཧཱ་བོ་དྷིའི་གཙུག་ལག་ཁང་། དེའི་མདུན་དུ་བྱང་ཆུབ་ཀྱི་ཤིང་བཅས་ཡོད་པར་གསུངས་ ཤིང་། མ་ག་དྷ་ཞེས་པའི་གོ་དོན་ནི་ཡུལ་དབུས་ཀྱི་ལྟེ་བ་སྟེ། འདི་ལ་ཁ་ཅིག་གིས་བྱིང་འཛིན་དང་འགའ་ཞིག་གིས་ ཉམས་དཀའ་ཞེས་བསྒྱུར་ཀྱང་རང་ལུགས་སུ་དབུས་གྱུར་འཆང་ཞེས་པ་ཡིན་ནོ།
མ་དག་པའི་དངོས་པོ་བརྒྱད་འཆང་བ།
མ་དག་པའི་དངོས་པོ་བརྒྱད་འཆང་བ།
རྟ་ཕྱུགས་བྱ་ཁྱི་རྨིག་ཟླུམ་གཅན་གཟན་དག  །དགེ་སློང་མ་ལ་ཆགས་སྤྱད་འདུ་འཛི་དགའ།  ཆོས་མིན་གཏམ་དང་ཤ་ཆང་རོ་ལ་ཆགས།  །
ཀ་ལིབ་ཨེ་བྷུ་ཧྥ་ཁར་
དབྱི་སི་ལན་ཆོས་ལུགས་ཀྱི་ལོ་རྒྱུས་ཐོག་ཀ་ལིབ་མི་རབས་དང་པོ་ཡིན་ཅིང་། (སྤྱི་ལོ༥༧༣ནས༦༣༤)སྟོན་པ་མོ་ཧན་མུ་ཏེའི་མཛའ་གྲོགས་དང་གྱོས་པོ་རེད། མེ་ཁ་གྲོང་ཁྱེར་གྱི་མི་དྲག་ཅིག་ཡིན་པ་དང་། ལོ་ཆུང་དུས་ཚོང་པ་བྱས་མྱོང་ཞིང་། མོ་ཧན་མུ་ཏེས་དབྱི་སི་ལན་ཆོས་ལུགས་གསར་གཏོད་བྱེད་རྒྱུར་རྒྱབ་སྐྱོར་བྱེདམཁན་གཙོ་བོ་ཞིག་ཡིན། སྤྱི་ལོ༦༢༢ལོར་མོ་ཧན་མུ་ཏེ་མེ་ཁ་གྲོང་དུ་གནས་བཟོད་མ་བདེ་བའི་རྐྱེན་གྱིས་མེ་ཏི་ན་ལབྲོས་རྗེས། སྤྱི་ལོ༦༣༡ལོར་མོ་ཧན་མུ་ཏེའི་ཚབ་བྱས་ཏེསྲོལ་རྒྱུན་འཛིན་མཁན་ཡིན། མོ་ཧན་མུ་ཏེ་འདས་རྗེས་ཀ་ལིབ་ཏུ་འདེམས་བསྐོ་བྱུང་སྟེ། སྤྱི་ལོ༦༣༢ནས༦༣༤བར་ལོ་གསུམ་རིང་དབང་ཆ་བཟུང་། དེའི་རིང《ཀོ་རནགསུང་རབ》ཐོག་མར་ཕྱོགས་བསྡུས་བྱས་པ་དང་ཆབས་ཅིག་རུས་རྒྱུད་ཚོགས་ཁག་གིས་ངོ་ལོག་ཟིང་འཁྲུག་བསླངས་པ་རྣམས་ཞི་འཇགས་བཏང་སྟེ་ཨ་རབ་ཕྱེད་གླིང་གཅིག་གྱུར་བྱས་སོ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མ་དག་པའི་ཞིང་།
མ་དག་པའི་ཞིང་།
སངས་རྒྱས་ཆོས་ལུགས་ཀྱི་བཤད་ཚུལ་ལྟར་ན། འཛམ་བུ་གླིང་འདི་མ་དག་པའི་ཞིང་དུ་ཁས་བླངས་པ་ཡིན།  དག་ཞིང་དང་།  མ་དག་པའི་ཞིང་གཉིས་ཀྱི་དག་མ་དག་ནི་སྡུག་བདེན་གྱིས་དག་མ་དག་ཡིན།
མ་དད་པ།
མ་དད་པ།
བདེན་པའི་དོན་ལ་ཡིད་མི་ཆེས་ཤིང་མི་འདོད་པའི་རྣམ་པ་ཅན་གྱི་སེམས་བྱུང་། །
མ་དག་ས་བདུན།
མ་དག་ས་བདུན།
དང་པོ་རབ་ཏུ་དགའ་བའི་ས། གཉིས་པ་དྲི་མ་མེད་པའི་ས། གསུམ་པ་འོད་བྱེད་པའི་ས། བཞི་པ་འོད་འཕྲོ་བའི་ས། ལྔ་པ་ཤིན་ཏུ་སྦྱང་དཀའ་བའི་ས། དྲུག་པ་མངོན་དུ་གྱུར་པའི་ས། བདུན་པ་རིང་དུ་སོང་བའི་སའོ། །
མ་དཱ་ན།
མ་དཱ་ན།
འདི་སྔགས་ཀྱི་དབང་བསྐུར་གྱི་ཚོགས་འཁོར་བྱེད་སྐབས་དམ་རྫས་ཆང་ལ་མ་དཱ་ན་ཞེས་འབོད་པ་ཡིན་པས་ཆང་གི་མིང་གི་རྣམ་གྲངས་སོ། །
ཀ་ཤ་
ས་སྐྱེས་དང་། དོན་འགྱུར་རྩྭ་ཞེས་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མ་དྲོས་མཚོ།
མ་དྲོས་མཚོ།
གཤམ་དུ་མ་ཕམ་མཚོ་ཞེས་པར་གཟིགས། །
མ་དག་པའི་གཞན་དབང་།
མ་དག་པའི་གཞན་དབང་།
གཞན་དབང་ལ་གཉིས་སུ་ཕྱེ་བའི་ཡ་གྱལ་ཞིག་སྟེ། བག་ཆགས་དབང་གིས་ཁམས་གསུམ་གྱི་    སེམས་དང་སེམས་བྱུང་གཉིས་མེད་གཉིས་སུ་སྣང་བ་སྟེ་མ་དག་པའི་འཁོར་བས་བསྡུས་པའི་སྣོད་བཅུད་རྣམས་སོ།  མཚན་གཞི་ནི།  ཀུན་ཉོན་དང་།  ཟག་བཅས་ཉེར་ལེན་གྱི་ཕུང་པོ་ལྔ་ལྟ་བུའོ།  །
ཀ་ལིབ་ཨོ་སི་མན་
བྱི་སི་ལན་ཆོས་ལུགས་ཀྱི་ལོ་རྒྱུས་ཐོག་གི་ཀ་ལིབ་མི་རབས་གསུམ་པ་ཡིན། (སྤྱི་ལོ༥༧༧ནས༦༥༦)མེ་ཁ་གྲོང་ཁྱེར་གྱི་མི་དྲག་ཚོང་པ་ཞིག་ཡིན་པས་མོ་ཧན་མུ་ཉེས་གསར་གཏོད་བྱས་པའི་ཆོས་ལུགས་དྲིལ་བསྒྲགས་བྱེད་རྒྱུར་དཔལ་འབྱོར་ཐོག་ཤུགས་ཆེན་གྱིས་རྒྱབ། སྐྱོར་བྱས། ཀ་ལིབ་ཨུ་མར་བཀྲོངས་པའི་རྗེས་སུ་ཀ་ལིབ་ཀྱི་རྒྱུད་འཛིན་དུ་འདེམ་བསྐོས་བྱུང་སྟེ་སྤྱི་ལོ༦༤༤ནས་༦༥༦བར་ལོ་ངོ་བཅུ་གསུམ་རིང་དབང་ཆ་བཟུང་ཞིང་། དེའི་རིང《ཀོ་རན་གསུང་རབ》ཆ་ཚང་བར་ཕྱོགས་བསྡུས་བྱས་པའི་དཔེ་དེབ་བསྒྲིགས། ཡ་མེ་ཉི་ཡ་དང་ཧྥེ་གླིང་བྱང་། བརྒྱུད་དབང་དུ་བསྡུས། པར་སིག་དང་ཧོ་རོ་སན་གྱི་ངོ་ལོག་བྱུང་བ་དྲག་གནོན་བྱས་ཏེ། ཀ་ལིབ་རྒྱལ་ཁབ་ཀྱིམངའ་ཁོངས་རྒྱ་ཆེ་རུ་བཏང་། སྤྱི་ལོ༦༥༦ལོར་ངོ་རྒོལ། ཕྱོགས་ཁག་གིས་ལྐོག་གསོད་བྱས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལོ་
ཀ་བའི་སྟེང་དུ་ཡོད་པའི་བྲེ་དང་བྲེ་ཁེབས་གཉིས་ལ་ཟེར་རོ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྦྲ་འབུབ་བྱེད་ཀྱི་ཀ་བའི་སྟེང་དུ་ཡོད་པའི་རུས་པ་ལའང་གོ
མ་འདྲེས་པའི་ཆོས་བཅོ་བརྒྱད།
མ་འདྲེས་པའི་ཆོས་བཅོ་བརྒྱད།
གཅིག སྐུ་འཁྲུལ་བ་མེད་པ། གསུང་ལ་ཅ་ཅོ་མེད་པ། དྲན་པ་ཉམས་པ་མེད་པ། ཐུགས་ལ་མཉམ་པར་མ་བཞག་པ་མེད་པ། ཐ་དད་པའི་འདུ་ཤེས་མེད་པ། མ་བརྟགས་པའི་བཏང་སྙོམས་མི་མདའ་བ་སྟེ་སྤྱོད་པས་བསྡུས་པ་དྲུག  གཉིས། འདུན་པ། བརྩོན་འགྲུས། དྲན་པ། ཏིང་འཛིན། ཤེས་རབ། རྣམ་པར་གྲོལ་བ་ལས་ཉམས་པ་མེད་པ་སྟེ་རྟོགས་པས་བསྡུས་པ་དྲུག  གསུམ། སྐུ་གསུང་ཐུགས་ཀྱི་འཕྲིན་ལས་ཡེ་ཤེས་ཀྱིས་སྔོན་དུ་འགྲོ་ཞིང་རྗེས་སུ་འབྲང་བ་སྟེ་འཕྲིན་ལས་ཀྱིས་བསྡུས་པ་གསུམ། བཞི། འདས་མ་འོངས་ད་ལྟ་བ་ལ་མ་ཆགས་མ་ཐོགས་པའི་ཡེ་ཤེས་མངའ་བ་སྟེ་ཡེ་ཤེས་ཀྱིས་བསྡུས་པ་གསུམ་མོ། །
སྐུ་གཟུགས་བཞེངས་པའི་ཕན་ཡོན།
༄༅།།སངས་རྒྱས་ཀྱི་སྐུ་གཟུགས་བཞེངས་པ་དང་དེར་ཕྱག་མཆོད་བྱས་པའི་ཕན་ཡོད།
རབ་དཀར་དགེ་ཚོགས་ཚོགས་གཉིས་རྒྱ་མཚོའི་དཔལ་ལས་འཁྲུངས་པའི་མཛེས་སྔུག་སྐུ། རབ་སྙན་ཚངས་དབྱངས་དབྱངས་ཀྱི་ཡན་ལག་ཞིང་ཁམས་ཀུན་ཏུ་ཁྱབ་པའི་གསུང་། རབ་འབྱམས་ཆོས་ཀུན་ཀུན་ནས་མཁྱེན་ཅིང་ཐུགས་རྗེས་གཞན་དབང་སྒྱུར་པའི་ཐུགས། རབ་མང་མ་ལུས་ལུས་ཅན་གཉེན་གཅིག་ཟས་གཙང་སྲས་པོར་གུས་ཕྱག་འཚལ། །ཞེས་མཆོད་པར་བརྗོད་པའི་སྙན་ཚིག་གིས་མདུན་བསུས་ཏེ་སྐབས་སུ་གླེང་བར་བྱ་ནི། ཇི་སྐད་དུ། དཔལ་མགོན་འཕགས་པ་ཀླུ་སྒྲུབ་ཞབས་ཀྱིས། བཤེས་སྤྲིང་ལས། ཇི་ལྟར་བདེ་གཤེས་སྐུ་གཟུགས་ཤིང་ལས་ཀྱང་།གྱིས་པ་ཅི་འདྲའང་རུང་སྟེ་མཁས་པས་མཆོད།དེ་བཞིན་བགག་གི་སྙན་གང་འདི་ངན་ཡང་།དམ་ཆོས་བརྗོད་ལ་བརྟེན་སླད་སྨད་མི་བགྱི།ཞེས་གསུངས་པ་ལྟར་བདེ་བར་གཤེགས་པའི་སྐུ་གཟུགས་རྒྱུ་བཟང་ཞན་ཇི་འདྲ་ཞིག་ལས་གྲུབ་པ་ཡིན་རུང་བཀའ་དང་བསྟན་བཅོས་ནས་གསུང་བའི་སྐུའི་ཐིག་ཚད་གཞིར་བཟུང་ཚུལ་བཞིན་བཞེངས་ན་ཕན་ཡོན་མཐའ་ཡས་པ་འབྱུང་ཚུལ་མདོ་རྒྱུད་བསྟན་བཅོས་རྣམས་ལས་ཅུང་ཟད་དྲངས་ཏེ་འཆད་པར་བྱ་བ་ལ། དང་པོ། སངས་རྒྱས་ཀྱི་སྐུ་གཟུགས་བཞེངས་པའི་ཕན་ཡོན་དམ་ཆོས་པད་མ་དཀར་པོའི་མདོ་ལས། ལ་ལས་འདི་ན་རིང་ཆེན་སྣ་བདུན་དང་།ལ་ལས་དེ་བཞིན་ཟངས་དང་འཁར་བ་ལས། བདེ་བར་གཤེགས་པ་རྣམས་ཀྱི་གཟུགས་བྱས་པ། དེ་དག་ཐམས་ཅད་བྱང་ཆུབ་འཐོབ་པར་འགྱུར།རོ་ཉེ་དང་ནི་ལྩགས་སམ་ས་ཡར་རུང་། བདེ་བར་གཤེགས་པ་རྣམས་ཀྱི་གཟུགས་བྱས་ཏེ། བལྟ་ན་སྔུག་པ་འཇིམ་པ་ལས་བྱེད་བཅུག
མ་ནིང་རིགས་ལྔ།
མ་ནིང་རིགས་ལྔ།
ཟ་མ་མ་ནིང་མཚན་གཉིས་པ། མཚན་མེད་ཟླ་བ་ཕྱེད་པ་སོགས་ཀྱི་མ་ནིང་། འཁྱུད་ནས་ལྡང་བའི་མ་ནིང་། མ་ནིང་ཕྲག་དོག་ཅན། ཉམས་པ་མ་ནིང་ངོ་། །
ལུས་ཀྱི་དབང་པོ་
རང་འབྲས་ལུས་ཤེས་ཀྱི་ཐུན་མོང་མ་ཡིན་པའི་བདག་རྐྱེན་བྱེད་པའི་རིགས་སུ་གནས་པའི་ནང་གི་གཟུགས་ཅན་དྭངས་བ། དེའི་མཚན་ཉིད། ལུས་ཀྱི་དབང་པོ་ལུས་ཀྱི་ཁམས། ལུས་ཀྱི་སྐྱེ་མཆེད་རྣམས་དོན་གཅིག་དབྱེ་ན། རྟེན་བཅས་ཀྱི་ལུས་དབང་དང་། དེ་མཚུངས་ཀྱི་ལུས་དབང་གཉིས་ཡོད། རེག་བྱ་མྱོང་བཞིན་པའི་སྐབས་ཀྱི་ལུས་དབང་དེ་རྟེན་བཅས་ཀྱི་ལུས་དབང་དང་། གཉིད་ལོག་པའི་སྐབས་ཀྱི་ལུས་དབང་དེ་དེ་མཚུངས་ཀྱི་ལུས་དབང་ཡིན་ནོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
མ་འདྲེས་པའི་དྲན་པ་ཉེར་བཞག་གསུམ།
མ་འདྲེས་པའི་དྲན་པ་ཉེར་བཞག་གསུམ།
གུས་པས་ཆོས་ཉན་པ་རྣམས་ལ་སེམས་སྙོམས་པ། གུས་པས་མི་ཉན་པ་རྣམས་ལ་སེམས་སྙོམས་པ། གུས་པས་ཉན་མི་ཉན་གཉིས་ཀ་ལ་སེམས་སྙོམས་པ་སྟེ་གསུམ། །
ལུམ་པའི་ལྷ་ཁང་
（སྟོད་ལུང་བདེ་ཆེན་རྫོང་ཁོངས）《མཁས་པ་ལྡེའུའི་ཆོས་འབྱུང》ནང་ཁྱུང་པོ་སྤོ་རིང་པོས་ཧོར་གྱི་དམག་དཔོན་བྱས་པའི་སྡིག་སྦྱོངས་སུ་སྟོད་ལུང་ལུམ་པའི་ལྷ་ཁང་བཞེངས་ཞེས་གསལ་བ་ལྟར་དེ་སྔོན་མང་ཚོགས་ཀྱིས་རྒྱུན་དུ་སྟོད་ལུང་ལུམ་པ་ཟམ་པའི་ཤར་ངོས་ཀྱི་བྲག་ཟུར་གྱི་སྟེང་ལ་རྩིག་ཤུལ་ཞིག་ཡོད་པ་དེ་ལུམ་པ་ལྷ་ཁང་གི་ཤུལ་རེད་ཟེར་ཡང་། རབ་བྱུང་་བཅུ་བདུན་པ་མེ་ཡོས་（༡༩༨༧）ལོར་གུ་རུམ་ཆུས་གནས་ཡུལ་གྱི་བྱང་ངོས་སུ་རྒས་གསོ་ཁང་གསར་སྐྲུན་གྱི་རྩིག་ རྨང་འདྲུ་སྐབས་ས་སོག་ནས་སཙྪ་དང་། རྩིག་ཤུལ། རིང་ཚད་སྤྱི་ཁྲེ་གཉིས་ལྷག་ཙམ་ཡོད་པའི་རྡོ་རིང་ཟུར་བརྒྱད་མ་གཉིས་དོན་འདུག་པ（རྡོ་རིང་དེ་ད་ལྟ་མཚུར་ཕུ་དགོན་པར་ཡོད་པ）སོགས་ལ་བལྟས་ན་ལུམ་པ་ལྷ་ཁང་གི་ཤུལ་དེ་གར་མིན་ནམ་སྙམ།
༼དུང་དཀར་ཚིག་མཇོད་ཆེན་མོ་༽ལས་བཏུས།
མ་ནི་ཁྲི་སྐོར།
མ་ནི་ཁྲི་སྐོར།
བོད་ས་གནས་སུ་མ་ཎི་འཁོར་ཆེན་ཆེ་ཆུང་མང་པོ་ཡོད་ཅིང་། ཆེ་བ་ལ་མ་ཎི་དུང་ཕྱུར་གཅིག་དང་། འབྲིང་བ་ལ་བྱེ་བ་དང་ས་ཡ། ཆུང་ཤོས་ནི་མ་ནི་ཁྲི་གཅིག་བཅས་གཟུངས་བཞུགས་སུ་ཡོད་པའི་མ་ཎི་འཁོར་ཆེན་དགོན་པ་མང་པོའི་ནང་མཐོང་རྒྱུ་ཡོད་ཅིང་། འཁོར་ཆེན་གྱི་དཀྱིལ་དུ་འཁོར་རྟེན་ལྕགས་ཀྱི་སྲོག་ཤིང་འཁྱོག་གསུམ་བྱས་པ་ཞིག་སྤྲས་པ་དེར་བསྐོར་བྱེད་ཐག་པ་བཏགས་ཡོད་པས་བསྐོར་བ་པོས་ཐག་པ་དེར་ཟུང་ནས་རྒྱུན་མི་ཆད་པར་བསྐོར་བའི་སྲོལ་ཡོད། །
མ་དག་པའི་སྦྱིན་པ་སོ་གཉིས།
མ་དག་པའི་སྦྱིན་པ་སོ་གཉིས།
བསད་ཤ་དུག་དང་མཚོན་ཆ་ཆང་། །གཞན་ནོར་མཛའ་ལ་སྟེར་བ་དང་།  །ཕྱིས་ནས་རྙེད་ཕྱིར་དམན་པ་རྣམས།  །བོར་ནས་ཕྱུག་པོ་རྣམས་ལ་སྟེར།  །མཐུ་དང་འཇབ་བུ་གཡོ་ཐབས་ཀྱིས།  །ནོར་བླངས་དགེ་བ་བྱེད་པ་དང་།  །གཞན་གྱིས་བཏབ་པ་སྦྱིན་པ་དང་།  །ལོག་ལྟ་མ་དད་ཕན་བཏག་ལེན།  །མེ་ཆུ་རྒཡལ་སྟེར་འཇིགས་ཕྱིར་ཏེ།  །བསྡུ་ཕྱིར་བསྟོད་ཕྱིར་རོལ་མོ་མཁན།  །སྐར་མཁན་ནད་ཕྱིར་སྐྱོངས་ནས་སྟེར།  །རྣམ་སྨིན་རང་ཉིད་ལང་ཚོ་རྒས།  །ན་དང་འཆི་ཚེ་བསྐུལ་ནས་མཆོད།  །ཡུལ་གཞན་གྲགས་ཕྱིར་ཕོད་བསྟན་ཕྱིར།  །བུད་མེད་ཕྱིར་དང་བུ་མེད་ཕྱིར།  །འདི་དག་མ་དག་སྦྱིན་པ་འོ།  །ཞེས་པ་སྟེ།  དྲང་སྲོང་རྒྱས་པས་ཞུས་པའི་མདོ་ལས།  ༡.བསད་ཤ་དང་།  ༢.དུག་དང་།  ༣.མཚོན་ཆ།  ༤.ཆང་། ༥.གཞན་ནོར་མཛའ་ལ་སྟེར་བ།  ༦.ཕྱིས་ནས་རྙེད་ཕྱིར།  ༧.དམན་པ་བོར་ནས་ཕྱུག་པ་རྣམས་ལ་སྟེར།  ༨.མཐུ་དང་།  ༩.འཇབ་བུ།  ༡༠.གཡོ་ཐབས་ཀྱི་ནོར་བླངས་དགེ་བ་བྱེད་པ།  ༡༡.གཞན་གྱིས་བཏབ་པ་སྦྱིན་པ་དང་།  ༡༢.ལོག་ལྟ།  ༡༣.མ་དད།  ༡༤.ཕན་བཏག  ༡༥.ལེན།  ༡༦.མེ། ༡༧.ཆུ། ༡༨.རྒྱལ་སྟེར། ༡༩.འཇིགས་ཕྱིར་སྟེ།  ༢༠.བསྡུ་ཕྱིར།  ༢༡.བསྟོད་ཕྱིར།  ༢༢.རོལ་མོ་མཁན།  ༢༣.སྐར་མཁན།  ༢༤.ནད་ཕྱིར་སྨན་པ་སྐྱོངས་ནས་སྟེར།  ༢༥.རྣམ་སྨིན།  ༢༦.རང་ཉིད་ལང་ཚོ་རྒས།  ༢༧.ན་དང་།  ༢༨.འཆི་ཚེ་བསྐུལ་ནས་མཆོད།  ༢༩.ཡུལ་གཞན་གྲགས་ཕྱིར།  ༣༠.ཕོད་བསྟན་ཕྱིར།  ༣༡.བུད་མེད་ཕྱིར།  ༣༢.བུ་མེད་ཕྱིར།  འདི་དག་མ་དག་སྦྱིན་པའོ།  །
མ་གཅིག་ཞ་མ།
མ་གཅིག་ཞ་མ།
འདི་ཉིད་ཡབ་ཞ་མ་རྡོ་རྗེ་རྒྱལ་མཚན་དང་ཡུམ་རྒྱ་གར་ལྷ་མོ་གཉིས་ལ་རབ་བྱུང་དང་པོའི་ཆུ་སྟག་（༡༠༦༢）ལོར་ཡུལ་ཕ་དྲུག་ན་སྐུ་འཁྲུངས། སྐུ་ལུས་ལ་སྤྱིར་པདྨ་ཅན་གྱི་མཚན་རྣམས་དང་། བྱེ་བྲག་ཏུ་ལྟེ་བ་ན་པདྨ་དམར་པོ་རྩ་བ་གསུམ་པ། ནུ་མ་གཉིས་ཀྱི་བར་ན་རིན་པོ་ཆེའི་ཕྲེང་བ་གསུམ་སྐོར་དུ་ཡོད་པས་ལྟེ་བར་སླེབས་པ། ཕྲག་སོ་གཉིས་ལ་གཡུང་དྲུང་རིས་རེ། རྣ་བ་གཉིས་ཀྱི་རྒྱབ་ན་དུང་པདྨ་ལྟར་འཁྱིལ་བ་རེ། ལྕེའི་འོག་ན་རལ་གྲི་ཨུཏྤལ་ལའི་མདོག་ཅན་ཏཱཾ་ཡིག་གིས་མཚན་པ། སྨིན་མཚམས་ན་ཉི་ཟླའི་རྒྱལ་མཚན་འཁོར་ལོ་ཏོག་དང་བཅས་པ་ཡོད་པ་ཞིག་བྱུང་། མ་གཅིག་དགུང་ལོ་བཅུ་བཞིར་ཕེབས་སྐབས་ཡུལ་དེའི་སྐྱེས་པ་ཨ་བ་ལྷ་རྒྱལ་བྱ་བ་ཞིག་ལ་བག་མར་བཏང་བས་ཁྱིམ་མར་བཞེད། ཁྱོ་ལ། ཁྱོད་རང་ཡང་ཆོས་གྱིས། ང་ཡང་ཆོས་བྱེད་གསུངས་པས་ཁྱོ་ཡིས་ཉན་དུ་མ་བཏུབ་གཤིས་སྨྱོ་རྫུ་མཛད་དེ་དེ་ནས་བྲལ། དགུང་ལོ་བཅུ་བདུན་ནས་ཉི་ཤུ་རྩ་གཉིས་ཀྱི་བར་དུ་བླ་མ་རྨའི་ཕྱག་རྒྱ་མ་མཛད། རྨས་རྒྱུད་དང་སྒྲུབ་ཐབས་མང་པོ་ཡང་ཁོང་ལ་བསླབས། བླ་མའི་ཞལ་ནས་ལོ་བཞིར་མཚམས་ཆོད་ཅིག་གསུངས་པ་བཞིན་བྱས་པས་བདུད་ཀྱི་བར་ཆད་ཐམས་ཅད་ཟིལ་གྱིས་ནོན།  ཁྱད་པར་དུ་རྫོང་གོང་འོག་ལ་ཟླ་བ་བཞི་བཞི་བཞུགས་པའི་ཚེ་ཉི་ཟླ་འོག་ན་ནོན་པ།  ལུས་གང་འདོད་དུ་སྤྲུལ་བསྒྱུར་ཤེས་པ། སེམས་ཅན་ཐམས་ཅད་ཀྱི་སྐད་གོ་བ།  རླུང་གར་འདོད་དུ་འདྲོངས་པ་སྟེ། དངོས་གྲུབ་བཞི་ཐོབ། མ་གཅིག་དགུང་ལོ་ཉེར་བརྒྱད་ལ་ཕེབས་སྐབས་བླ་མ་རྨ་དགོངས་པ་རྫོགས་པས་རྨའི་སྤུར་སྦྱོང་བ་སོགས་དགོངས་པ་རྫོགས་པའི་བྱ་བ་རྒྱ་ཆེར་མཛད། དགུང་ལོ་སོ་གཅིག་ནས་ལོ་གསུམ་གྱི་རིང་བར་ཆད་དུ་གསལ་བ་བདུན་བྱུང་སྟེ་ཐབས་ཅི་བྱས་ཀྱང་མ་ཕན་པས་རྗེ་འཁོན་ཕུ་བས་ཞབས་ཏོག་བྱས་ཏེ་དིང་རིར་དམ་པའི་དྲུང་དུ་ཕེབས། དམ་པའི་བཀའ་བཞིན་མཛད་པས་བར་ཆད་རྣམས་བསལ་ཏེ་སྐུ་ཁམས་ཀྱང་ཤིན་ཏུ་བཟང་བར་གྱུར་པས་དམ་པ་དེ་བཀའ་དྲིན་ཆེ་བར་དགོངས། དུས་ཕྱིས་སེ་མཁར་ཆུང་པ་དང་མཇལ་ཏེ་གདམས་པ་ཞུས་པས་དབང་ཆུང་ཞིག་མ་གཏོགས་གདམས་པ་རྫོགས་པར་གནང་། དེ་ནས་མ་གཅིག་ཉིད་གྲུབ་པ་བརྙེས་ཏེ་ཡུལ་ཉི་ཤུ་རྩ་བཞི་དང་མོན་བོད་ཀྱི་གནས་གཉན་ཟེར་བ་མང་པོར་བཞུགས་ཏེ་ཐུགས་དམ་མཛད་པ་དང་། གཞན་ལ་དག་པའི་སྣང་བ་མང་པོ་བསྟན་པ་སོགས་ཤིན་ཏུ་མང་བར་མཛད། བླ་མ་ཡང་གོང་སྨོས་པ་རྣམས་དང་། པཎྜི་ཏ་བེེ་རོ་ཙ་ན། དཔལ་ཆེན་རྒ་ལོ་དང་། པུ་ཧྲེངས་ལོ་ཙཱ་བ་དང་། ཡེ་རབ་པ་རྣམས་ལ་ཡང་གཏུགས། མ་གཅིག་འདི་ལ་ཕག་མོ་གྲུབ་པས་ཀྱང་གཏུགས།  དེ་ལྟར་འགྲོ་དོན་རྒྱ་ཆེར་མཛད་ནས་མཐར་དགུང་ལོ་བརྒྱད་ཅུ་གྱ་བརྒྱད་པ་རབ་བྱུང་གསུམ་པའི་ས་སྦྲུལ་（༡༡༤༩）ལོར་འདས། སྤུར་སྦྱངས་ཀྱང་གདུང་ཅུང་ཟད་ཀྱང་མ་བྱུང་། མདོར་ན་མ་གཅིག་འདི་ནི་གསང་སྔགས་ཆགས་ལམ་ལ་བརྟེན་པ་རྣམས་ཀྱི་མིག་གཅིག་ཏུ་གྱུར་པ་ཡིན་ནོ། །
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་བཞི་པ། ཚོར་བའི་རླབས་རིས།
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་བཞི་པ།
ཚོར་འདུའི་རླབས་རིས།
(2006-2010)
ཞི་བདེའི་ལོ་མ་སྟོན་མཇུག་རླུང་གིས་བདས།། བས་མཐའི་ལྷིངས་འཇགས་ཇག་ཚོགས་ངུས་པས་བཀྲོགས།། རི་ཀླུང་མཛེས་སྡུག་འཕྲུལ་ཆས་རྔམས་ཀྱིས་བཅོམ།། མཚོ་བཞི་གླིང་ལྔ་དུར་སར་འགྱུར་ཉེ་སྐབས།།
གསེར་མདོག་ཉི་གཞོན་ཤར་མཐའི་རི་ནས་འཆར།། རྟེན་འབྱུང་ལྟ་བའི་དཀྱིལ་འཁོར་དབུས་ནས་རྫོགས།། སྙིང་རྗེའི་འོད་དཀར་འཕགས་པའི་ཡུལ་ནས་ཚེས།། ཞི་བདེའི་སྣང་བ་འཛམ་བུ་གླིང་ལ་ཁྱབ།།
ནོ་བྷེལ་ཡུལ་ནས་ཞི་བདེ་དེད་དཔོན་བཀུར།། ཚན་རིག་མཁས་པས་འཇིག་རྟེན་མིག་ཏུ་བགྲངས།། ཨ་རིའི་གཞུང་གིས་གསེར་གྱི་རྟགས་མ་ཕུལ།། འཇིག་རྟེན་ཀུན་ཁྱབ་ཞི་བའི་དེད་དཔོན་མཆོག།
ཁྲ་དང་གླག་མོས་གཤོག་འགྱུར་གཟན་པ་དང༌།། གཅན་གཟན་གཏུལ་པོས་ནགས་ཀླུང་གང་བའི་དུས།། ཞི་བདེ་ཕུག་རེ་དཀར་པོས་འཇིག་རྟེན་འདིར།། ཤིས་པའི་འགྱུར་བག་ནམ་ཡང་རྩེན་གྱུར་ཅིག། 2007/12/1/ལ་བྲིས།
གསེར་མདོག་གི་ཉི་འོད། ཉི་ཟླ་སྐར་གསུམ་འདྲ་བའི་མེས་དབོན་གསུམ།། དམུ་ཐག་བརྒྱུད་ནས་མི་མངོན་དབྱིངས་སུ་བསྐྱོད།། གངས་རིའི་མུན་སེལ་སྒྲ་བསྒྱུར་ལོ་པཎ་ཚོ།། མི་མངོན་བདེ་ཆེན་དག་པའི་ཞིང་དུ་གཤེགས།།
རྒྱལ་བློན་ནང་འཁྲུག་བརྒྱབ་པའི་གཡུལ་ས་ནས།། བཙན་པོའི་གདུང་བརྒྱུད་ཉག་ཕྲན་རྩེ་ནས་ཡལ།། རྒྱལ་ཕྲན་སིལ་མར་འཐོར་བའི་བྱང་བརྒྱུད་ན།། གྲུབ་མཐའི་འཁོན་འཛིན་གཡོ་བའི་རླུང་འཚུབ་ལྡང༌།།
སེར་པོ་ཧོར་གྱིས་བྱང་ནས་དམག་གིས་བཙེས།། ནག་པོ་རྒྱ་ཡིས་ཤར་ནས་སྲིད་ཀྱིས་སྡང༌།། ཨ་ཙཱ་ར་ཡིས་ལྷོ་ནས་སེམས་ཁམས་བསྒྱུར།། དུ་རུ་ཿཁ་ཡིས་ནུབ་ནས་གནས་སྒོ་བཀག།
ཡར་ཀི་གནམ་གྱི་རྒྱལ་མོའི་བཀའ་ཁྲིམས་ཀྱིས།། མར་ཀི་མགོ་ནག་མི་ཡི་གཉའ་ནས་གནོན།། ལྐོག་གྱུར་ལས་ཀྱི་རྣམ་སྨིན་ལྕི་མོ་ཡིས།། བོད་ཁམས་སྨག་དང་མུན་པའི་ཁུང་བུར་བཙུད།། གནམ་མཐའ་མེ་ཡིས་འཚིགས་པའི་དུ་ཞགས་འཁྲིགས།། ས་མཐའ་ཆུ་ཡིས་ཁྱེར་པའི་རླབས་རིས་གཡོ།། གནམ་ས་ཆ་ལོང་བརྡེབ་པའི་གྲུ་ག་ནས།། མགོ་ནག་བོད་པ་ཚང་གི་ལས་དབང་འཚོལ།།
དབུས་ཀྱི་སྐུ་དྲག་བཙན་པོའི་ཐོ་བ་དང༌།། མཐའ་མཚམས་གཞུང་དམག་རྐུན་པོའི་ལྕགས་ཧྲེང་གིས།། རྒྱལ་ཁམས་སིལ་བུར་གཏོང་བའི་སྐྱོ་གར་ཁྲོད།། ནང་འཁྲུག་ཐལ་རླུང་མཚུབ་མས་ཉི་འོད་སྒྲིབ།།
ལྷ་ལ་ཐལ་མོ་སྦྱར་བའི་ཡིད་ཆེས་དང༌།། འདྲེ་ལ་གཏོར་མ་བརྫངས་པའི་རྣམ་རྟོག་བར།། རྨོངས་དད་བྲག་རྫོང་བརྩེགས་པའི་འཇིག་རྟེན་འདིར།། གཟུགས་མེད་རྨི་ལམ་ལྗང་ཁུས་མཚན་ལྗོངས་བསྐྱལ།།
ཡོད་ཚད་ལྷ་ལ་བཅོལ་བའི་ཡིད་ཆེས་འོག། ངག་རྒུ་འདྲེ་ཡིས་བྱས་པའི་རྣམ་རྟོག་ལངས།། ནག་པོ་རྒྱ་ཡིས་གཙེས་པའི་གསུབ་ཀ་ནས།། ཁ་རྗཻ་དབང་ཐང་དགྲ་བོའི་ལག་ཏུ་ཤོར།།
པཎ་གྲུབ་བཅུ་བདུན་ཕེབས་པའི་བཀའ་དྲིན་ཟབ།། དོན་ཚན་བཅུ་བདུན་བཞག་པའི་ལོ་རྒྱུས་སྙན།། སུམ་ཅུ་སོ་བཞིའི་གྲངས་ཁ་བསྡོམས་པའི་གསེབ།། ལུས་སེམས་སྣ་ལྔའི་འཇའ་རིས་དཀྱིལ་ན་གཉིད།།
དམུ་ཐག་རལ་གྲིས་བཅད་པ་བཙན་པོའི་རྒྱུད། མི་འུ་གདོང་དྲུག་མཆེད་པའི་ཚ་བརྒྱུད་ཚོ།། རང་དབང་རླུང་གིས་བདས་པའི་མུན་ཁྲོད་ནས།། མི་ཡུལ་སྐྱབས་བཅོལ་འཁྱམས་པའི་སྐྱོ་གར་རིང༌།།
ལྟོས་དང་ཕ་གིའི་ཤར་ནུབ་རྒྱལ་ཁབ་ཚོར།། སྲིད་འབྱོར་རིག་གསུམ་དར་བའི་དཔལ་ཡོན་ལ།། སྣུམ་ཟད་མར་མེ་འདྲ་བའི་བོད་འབངས་ཚོ།། སེམས་ཁམས་སྐྱོ་བའི་ན་བུན་མི་འཐིབས་སམ།།
ད་ནི་ཊི་བྷེ་ཊ་ཡི་མི་རིགས་ཚོ།། སེམས་ཆུང་སྡུག་གིས་བཀང་ཡང་མི་ཕན་པས།། མགོ་བོ་གནམ་ལ་བཀྱགས་ནས་གཟིགས་མོ་མཛོད།། ཞི་བདེའི་དེད་དཔོན་མཛད་འཕྲིན་གསན་རོགས་གྱིས།།
སྐུ་ཡི་མེ་ཏོག་ཤར་མཐའི་ཡུལ་ནས་འཁྲུངས།། ཐུགས་ཀྱི་ཟེའུ་འབྲུ་ལྷ་ལྡན་ཡུལ་ནས་རྒྱས།། གསུང་གི་འཕྲིན་ལས་འཛམ་བུ་གླིང་ལ་ཁྱབ།། ཡ་མཚན་རྣམ་ཐར་རི་མོ་རྫོགས་པ་མེད།།
ཤར་ཕྱོགས་མགོ་ནག་མི་ཡི་འཇིག་རྟེན་དང༌།། ནུབ་ཕྱོགས་མགོ་སེར་ཡུལ་གྱི་རྒྱལ་ཁམས་ལ།། ཡར་ཀི་གནམ་ནས་ཤར་བའི་ཉི་མ་བཞིན།། ཀུན་ལ་སྙོམས་པའི་འོད་སྣང་ལྷམ་མེར་འཕྲོས།།
ཁ་རྩངས་ནུབ་ཕྱོགས་ཨ་མེ་རི་ཁ་ནས།། འབངས་སྡེ་ཆིག་ཏུ་སྒྲིལ་བའི་གྲོས་ཚོགས་ནང༌།། མཚོ་བཞི་གླིང་ལྔའི་འགྲོ་བ་མི་ཡི་ཁྲོད།། ཡ་མཚན་འབུར་དུ་ཐོན་པ་ཁྱེད་ཉིད་བདམས།།
ཐེག་ཆེན་ཆོས་ཀྱི་གླིང་ནས་ཞབས་ཀྱིས་བཅགས།། མང་སྡེ་ཆིག་སྒྲིལ་ཚོམས་ཆེར་ཞབས་ཟུང་འཁོད།། འཛམ་གླིང་རྒྱལ་པོ་ཇོ་ཤི་བྷུ་ཤི་དང༌།། ཚོགས་གཙོ་ལྕམ་སྐུ་ནེ་སན་པོ་ལོར་མཇལ།།
མི་ཚོགས་ཁྲི་ཕྲག་འདུས་པའི་ཚོགས་ར་ནང༌།། གྲགས་ཅན་མི་སྣ་མང་པོའི་བསྔགས་བརྗོད་སྙན།། སེར་པོ་གསེར་གྱི་གཟེངས་རྟགས་མེ་ཏོག་ཅན།། ཨ་རིའི་སྲིད་འཛིན་བྷུ་ཤུའི་ཕྱག་ནས་བཞེས།།
ཆར་འདོད་བྱེའུ་འདྲ་བའི་མི་ཚོགས་ལ།། བོད་རྒྱའི་དཀའ་རྙོག་གསལ་བའི་བསྒྲགས་གཏམ་སྤེལ།། ཞི་བདེའི་གསུང་འཕྲིན་སྙན་པོས་འགྲོ་བ་ཀུན།། ཡིད་སེམས་གཅིག་ཏུ་འགུག་པའི་ཆོ་གར་མཁས།།
ད་ནི་ཁ་བ་རི་བའི་རྗེ་འབངས་ཚོ།། ཕ་བསད་དགྲ་ལ་མགོ་འདོགས་མི་དགོས་པར།། རང་དབང་བདེན་པའི་ཉི་མ་སྟོང་གི་འོད།། མི་མངོན་གནམ་གྱི་མཐོངས་ནས་འཆར་ལ་ཉེ།།
རང་དབང་བདེན་པའི་ཉི་འོད་འདྲེན་པ་ཡི།། ཞི་བདེའི་སྐྱ་རེངས་གསར་པའི་ཁ་ལོ་བ།། ཕྱག་ན་པདྨོའི་སྐུ་ཚེ་མཛད་འཕྲིན་ལ།། རྟག་བརྟན་གཡུང་དྲུང་རི་མོས་ཤིས་པ་སྒྲུབས།། ད་དུང་གསོན་དང་བོད་རིགས་སྤུན་ཟླ་ཚོ།། ྋགོང་ས་ཆེན་པོའི་རྨད་བྱུང་མཛད་པ་ལ།། ངོ་མཚར་ཡ་མཚན་སྟོང་གི་མཛེས་བཀོད་ཅན།། ཆེས་མཐོའི་གཟེངས་རྟགས་ཕུལ་བ་ཤིན་ཏུ་མང༌།།
འོན་ཀྱང་གངས་ལྗོངས་ཡོངས་རྫོགས་རང་བཙན་དང༌།། ཆེས་མཐོའི་རང་སྐྱོང་འབུལ་མཁན་སུ་ཡང་མེད།། རྩ་དོན་འདི་ཉིད་གནམ་ནས་འབབ་པ་དང༌།། ས་ནས་སྐྱེ་བའི་རེ་བ་གང་ཡང་མེད།།
ལྷ་ལ་རེ་བ་བཅོལ་བའི་བྱིན་རླབས་དང༌།། འདྲེ་ལ་གཏོར་མ་བརྫངས་པའི་གནོད་བཟློག་གཉིས།། རང་བཙན་ལེན་པའི་ཐབས་འཕྲུལ་མ་ལགས་པས།། འདི་ཡང་སེམས་ཀྱི་ཟུར་ན་ངེས་པ་དགོས༌།།
གོང་སའི་བཀའ་ཡི་མེ་ཏོག་གཙུག་ཏུ་བཀུར།། རང་དབང་གཙང་མའི་རྩ་དོན་སེམས་ན་ཉར།། འཚེ་མེད་ཞི་བའི་ལས་འགུལ་ལག་ཏུ་བསྟར།། ད་ནི་རང་བཙན་ལེན་པའི་དུས་ལ་བབ།།
མགོ་ནག་མགོ་སེར་གཉིས་ཀྱི་སྤྱི་གཙུག་ན།། ཉི་ཟླའི་དཀྱིལ་འཁོར་བཞིན་དུ་ཤར་བ་ཡི།། ཡིད་བཞི་ནོར་བུ་རང་ལག་ཡོད་དུས་འདིར།། ནོར་བུའི་ནོར་ཉམས་ཆོད་དང་བོད་རིགས་ཚོ།།
གཞིས་བཞུགས་བོད་པས་ལུས་སྲོག་འགྲོ་གྲོན་གཏོང༌།། ཕྱི་སྡོད་སྤུན་ཟླས་བདེན་པའི་ཁྱབ་བསྒྲགས་སྤེལ།། རི་ཁྲི་ཆུ་སྟོང་བརྒལ་བའི་འཕྲང་སྣེ་ནས།། གཞིས་བྱེས་མཉམ་དུ་མཛོམས་པའི་དུས་ཚོད་ཉེ།།
ཇི་སྲིད་འཁོར་བའི་ཕྱི་མཐའ་མ་རྫོགས་བར།། དེ་སྲིད་བོད་འབངས་ཡོངས་ཀྱི་མགོན་མཛད་ནས།། དམངས་གཙོའི་གསེར་གྱི་རྩིབས་སྟོང་འཁོར་ལོ་ཡིས།། ཞི་བདེས་དབང་དུ་སྒྱུར་དང་གངས་ཅན་མགོན།།
སྐུལ་བའི་རྩོམ་འདི་འབྲི་བར་ཆེས་སྤྲོ་ཡང༌།། དུས་ཀྱི་རྒྱལ་མོའི་བཀོད་སྒྲིག་འགག་དོགས་པས།། ཟླ་ངོ་བཅུ་ལྷག་ལུས་པའི་མཇུག་སྣེ་ནས།། དེ་རིང་ཉིན་མོར་ཐོལ་བྱུང་བྲིས་པ་ལགས།། དྷ་ས་གངས་སྐྱིད་སྤྱི་འཐུས་ལྷན་ཁང་དུ། ༢༠༠༨།༦།༢༥།ཉིན་བྲིས།
པཎ་ཆེན་ཆོས་ཀྱི་རྒྱལ་མཚན་ལ་ཕུལ་བའི་རྗེས་དྲན།
གསུང་སྙན་བྱེའིུ་འགྱུར་ཁུག་དང་འགྲོགས་པའི།། གཡུ་ལོས་མཛེས་པའི་ནགས་ཀླུང་ཉམས་དགའ་བར།། བག་ཕེབས་རྩེ་འཇོ་རོལ་བ་ལོས་སྐྱིད་ཀྱང༌།། སེམས་ཀྱི་རྨ་ཁའི་ནད་ལ་ཅི་ཞིག་ཕན།།
ཟླ་འོད་སབ་སིབ་འཐོར་བའི་མཚན་ལྗོངས་ལ།། ཤང་ཤང་ཆུ་འགྲམ་འཁྱོགས་པའི་ལམ་སྣེ་བཟུང༌།། སེམས་ཀྱི་མཚོ་རླབས་གཡོ་བའི་འཕྱོ་སྒྲ་ཡིས།། ཟུར་གསུམ་སྙིང་གི་ཁྲག་རྩ་འགད་ལ་ཁད།།
འཚུབ་མའི་རླུང་གིས་བདས་པའི་སྒེའུ་ཁུངས་ཀྱི།། ཁྲ་ཡོལ་ཟད་རྙིང་ལྷབ་ལྷུབ་གཡོ་བའི་འགྲམ།། གསལ་ལ་མ་གསལ་མཆེད་པའི་གློག་སྒྲོན་འོག། མ་བཅོས་སེམས་ཀྱི་སྙན་ངག་འབྲི་མགོ་ཚུགས།།
ནུབ་ཕྱོགས་བདེ་ཆེན་དག་པའི་ཞིང་ཁམས་ནས།། བྱང་ཕྱོགས་མུན་པའི་རུ་ཚོགས་དབྲལ་བའི་སླད།། ཤར་ཕྱོགས་ཨ་མདོའི་ཡུན་ནས་འཁྲུངས་བའི་བུ།། ལྷོ་ཕྱོགས་འཛམ་གླིང་ཧྲིལ་པོའི་ཁྱོན་ན་གྲགས།།
གུང་ཁྲན་ཏང་གི་གུང་ནས་ཇུས་ངན་བཏོན།། ནང་བ་སྒང་གིས་ནང་ནས་ངན་རུལ་བྱས།། སྡེ་པ་གཞུང་གིས་སྡེ་གཟར་བསླངས་དོགས་ཀྱང༌།། གང་ཁྱོད་ཕྱོགས་མེད་གང་བའི་ཉ་བཞིན་ཚེས།།
འཁོར་མང་སྐར་ཚོགས་དབུས་ན་ཟླ་གཞོན་བཞིན།། དབུས་འགྱུར་ཆོས་ཀྱི་དྲི་མེད་ལྷ་ཡི་ལམ།། གངས་ཅན་ཞིང་གི་མགོན་པོ་ཉི་ཟླ་གཉིས།། མཉམ་དུ་འཆར་བའི་དགེ་ལེགས་འོད་སྣང་གསལ།།
འཕགས་པའི་ཡུལ་དུ་འཕགས་པའི་རྗེས་དྲན་ཕེབས།། གངས་ཅན་ཞིང་དུ་གངས་རིའི་ལས་དབང་འཚོལ།། དུས་འགྱུར་སྐབས་སུ་དུས་ཀྱི་སྒྲོན་མེ་གནང༌།། ཁྲི་ཁྲག་བདུན་གྱིས་ཁྲི་ཡི་གོ་ས་དོར།།
གྲལ་རིམ་འཐབ་རྩོད་འཚུབ་མོའི་གྲལ་མཐའ་ནས།། དམར་སྲུང་དམག་གི་དམར་པོའི་འཐབ་རྩོད་མྱོང༌།། མུན་པའི་ཞྭ་མོ་གོན་ནས་མུན་པའི་བཙོན།། ལྕགས་ཁྲའི་ནང་དུ་ལྕགས་སྒྲོག་བརྒྱབ་ནས་བཙུད།།
ཁྲིམས་མཐུན་དྲང་བདེན་མིན་པའི་ཁྲིམས་ཆད་ཀྱིས།། ས་ཡ་དྲུག་གི་དོན་དུ་ས་འོག་བཞུགས།། གོང་ས་ཆེན་པོ་སྤྱི་བོའི་གོང་དུ་བཀུར།། དམ་ཚིག་གཙང་པའི་མི་ཕྱེད་དམ་བཅའ་བརྟན།།
རྒྱ་རྒན་ཕལ་ཆེར་ཕྱི་མའི་ལམ་དུ་སོང༌།། མི་བཞི་ཤོག་ཁག་ཐལ་བའི་རྡུལ་དུ་བརླགས།། ཏིང་ཤོའུ་ཕེང་གི་རིག་པའི་གཞུང་ལུགས་འོག། སྲིད་ཇུས་གུ་ཡངས་བཟང་པོའི་མིག་འཕྲུལ་བསྟན།།
མི་ཡི་སེང་གེ་མི་མཆོག་དམ་པ་ཁྱེད།། མུན་པའི་བཙོན་ནས་མུན་སེལ་སྒྲོན་མེ་བཞིན།། ཤར་མཐའི་མཁའ་དབྱིངས་ཤར་མ་ཐག་པ་ནས།། གངས་ཅན་ཚེ་སྲོག་གངས་རིའི་ཁྲོད་ནས་རྙེད།།
ཆོལ་ཁ་གསུམ་ལ་གཟིགས་སྐོར་རིམ་པར་ཕེབས།། ལྷ་ལྡན་ཆོ་འཕྲུལ་སྨོན་ལམ་བསྐྱར་གསོ་གནང༌།། ཆོས་རིག་རྩ་བ་བརྟན་པོའི་རྨང་གཞི་བཙུགས།། མི་རིགས་ལ་རྒྱ་བཙན་པོའི་དར་ཆེན་འཕྱར།།
དགོན་སྡེ་གྲྭ་ཚང་མང་པོའི་ཆོས་སྒོ་ཕྱེས།། བཤད་སྒྲུབ་འཆད་ཉན་ཆོག་པའི་ལམ་སྟོན་གནང༌།། མདོ་དབུས་ཁམས་ཀྱི་སློབ་གྲྭ་སྟོང་ཕྲག་ལ།། བོད་ཡིག་སློབ་ཁྲིད་ཆོག་པའི་གོ་སྐལ་བཙལ།།
གོང་ས་མཆོག་གིས་ནང་མོལ་འཚམས་འདྲི་གནང༌།། ཕྱི་སྡོད་བོད་ལ་མཛའ་བའི་ཆིང་ཐག་བཅིངས།། ཆོལ་གསུམ་བོད་རིགས་གཅིག་ཏུ་སྒྲིལ་བ་ཡི།། བོད་རྒྱ་གཉིས་ཕན་ཡོང་བའི་ལམ་བཟང་འཚོལ།།
རིས་མེད་དགོན་སྡེ་བརྒྱ་ཕྲག་དུ་མ་དང༌།། མདོ་དབུས་སློབ་གྲྭ་སྟོང་ཕྲག་དུ་མས་མཚོན།། ཆོས་དང་རིག་གཞུང་རྒྱུན་འཛིན་ཁྲི་ཕྲག་ལ།། དཔལ་འབྱོར་ནོར་གྱི་མཐུན་རྐྱེན་ལྷུག་པོར་བསྐྲུན།།
པེ་ཅིང་ཕེབས་ནས་དོན་ཚན་བཅུ་བདུན་ལ།། ས་བཏགས་འགོད་མཁན་རྒྱལ་འཚོང་མ་ཆགས་པར།། ལྷ་སའི་ཁྲོམ་དུ་ཚོང་ཁང་འགའ་བཙུགས་པས།། ཚོང་པ་རྒྱག་པའི་མིང་ངན་གང་སར་བསྒྲགས།།
གཉེན་གྱི་ཐོག་ཏུ་མཆེ་བ་མཚོན་ལས་རྩུབ།། དགྲ་རྐུབ་ལྡག་པའི་ལྕེ་ལེབ་དར་ལས་འཇམ།། ཕྱི་འཇམ་ནང་དུ་རྩུབ་པའི་མི་རིགས་ཁྲོད།། དམ་བཅའི་རི་མོ་མ་ཟུབ་དམ་བཅའ་བརྟན།།
ལེགས་ཉེས་རྣམ་པར་བྱེད་པའི་རྣམ་དཔྱོད་མེད།། ཕྱོགས་དང་རིས་སུ་ལྷུང་བའི་རྨོངས་པ་འཐིབས།། མགོ་བོའི་ལྷ་ལྔ་དགྲ་བོའི་དྭངས་མར་མཐོང༌།། བསོད་ཟད་ཁ་བ་རི་བའི་ཆགས་སྒོ་ཉོས།།
གུང་ཁྲན་ཏང་གི་ལྐོག་ནས་ངན་ཇུས་སྤེལ།། གཞིས་སྡོད་བོད་འགས་མིང་ངན་འདྲ་མིན་བཏགས།། ཕྱི་སྡོད་འགའ་ཡི་རི་བོང་ཅལ་འདྲོགས་ཁྲོད།། ཁྱོད་ཀྱི་ཐུགས་དགོངས་རྒྱ་མཚོའི་ཀློང་ལྟར་ཡངས།།
གུང་ཁྲན་ཏང་གི་དཔོན་ངན་རྒན་པོ་ཚོས།། རྒྱ་སྟག་སྒོ་ཁྱིར་འདོགས་པའི་ཐབས་ཟད་དེ།། ཞིམ་པོའི་ཟསལ་ནག་པོའི་དུག་བཏབ་ནས།། གང་ཁྱོད་འཇིག་རྟེན་གཞན་གྱི་ཁམས་སུ་བསྐྱལ།།
སྣང་བྱེད་ཉི་མ་ནུབ་རིའི་རྩེ་ནས་བཞུད།། མུན་པའི་སྨུག་སྤྲིན་ཤར་མཐའི་རུམ་ནས་འཐིབས།། དྲིན་ཆེན་ལས་པ་རྡོ་རྡུང་བྱེད་མཁན་ཚོར།། མགོན་སྐྱབས་བོར་བའི་ཚོར་བ་གཞི་ནས་སྐྱེས།།
རྗེས་དྲན་དད་པའི་རང་སྒྲ།
རྗེ་བཙུན་བླ་མ་དམ་པ་བསྟན་པ་བསྟན་འཛིན་རིན་པོ་ཆེ་ཞི་བར་གཤེགས་པའི་རྗེས་དྲན་དུ་ཕུལ་བ།
རྨད་བྱུང་ཐུགས་བསྐྱེད་དོན་ཡོད་ཞགས་པའི་འཕྲུལ།། གཡོ་མེད་རྒྱ་མཚོའི་རླབས་དང་ཉེར་འགྲོགས་པས།། བདེ་གཤེགས་བསྟན་པ་དུས་ཀྱིས་གཏུགས་པ་ལས།། སྐྱོབ་མཛད་བསྟན་འཛིན་མཆོག་ལ་གསོལ་བ་འདེབས།།
གཞོན་ནུ་ཉིད་ནས་གོམས་པའི་བག་ཆགས་ཀྱིས།། སྲིད་ལ་ངེས་པར་འབྱུང་བའི་ཐུགས་འཁྲུངས་ནས།། རྣམ་དག་ཐར་པའི་རྒྱལ་ས་འཛིན་པའི་སླད།། ངུར་སྨྲིག་རྒྱལ་མཚན་འཆང་ལ་གསོལ་བ་འདེབས།།
ཐོས་བསམ་ནོར་བུའི་གླིང་དུ་རྩེན་པའི་སླད།། ཞབས་ཟུང་འཁོར་ལོ་དབུས་འགྱུར་ཞིང་དུ་བསྒྱུར།། རྒྱན་དྲུག་ཁེངས་པ་བསྙིལ་པའི་མདུན་ས་ནས།། ཐོས་པས་མཐའ་རྒྱ་གཅོད་ལ་གསོལ་བ་འདེབས།།
ཟབ་རྒྱས་གསུང་རབ་དགོངས་པའི་སུ་ཝཱ་རྞ།། དྲི་མེད་རིགས་པས་བསྲེགས་བཅད་བརྡར་བའི་འཕྲུལ།། ཕྱོགས་གླང་གྲགས་པའི་རིང་ལུགས་དང་འགྲོགས་ཏེ།། བསམ་པས་གཏན་འབེབས་མཛད་ལ་གསོལ་བ་འདེབས།།
གང་ཞིག་ཐོས་དོན་རིགས་པས་དཔྱད་པའི་འབྲས།། ཞི་དུལ་བག་ཡོད་སྤྱོད་པ་དང་འགྲོགས་པའི།། ཉིན་མཚན་ཀུན་ཏུ་རང་རྒྱུད་ལ་བརྟགས་ཏེ།། སྒོམ་པས་ཉམས་སུ་བླངས་ལ་གསོལ་བ་འདེབས།།
ལྷ་ལྡན་མཁས་མང་ནམ་མཁའི་སྐར་ཚོགས་ཁྲོད།། ལུང་རིགས་དཀྱིལ་འཁོར་རྫོགས་པའི་ཟླ་གཞོན་གྱིས།། ཕྱག་ན་པདྨོའི་ཐུགས་ཀྱི་མཁའ་དབྱིངས་སུ།། སྒྲུབ་པའི་མཆོད་པ་ཕུལ་ལ་གསོལ་བ་འདེབས།།
ས་ཕག་དུས་འགྱུར་འབར་བ་ལས་བྱོལ་ནས།། ཞི་བདེའི་མཁར་རྫོང་གང་དུ་བཅས་པའི་གནས།། སྦག་སར་གྲགས་པའི་ནང་བསྟན་ཆོས་སྒར་དུ།། བསྟན་པའི་མེ་རོ་གསོས་ལ་གསོལ་བ་འདེབས།།
ཕྱག་ན་པདྨོའི་ཐུགས་བསྐྱེད་ཉི་གཞོན་དང༌།། ལྷན་ཅིག་ལྷོ་མཐའ་ཀར་ན་ཋ་ཀ་རུ།། བྱེས་འབྱོར་གདན་སའི་བསྟི་གནས་བཙུགས་པའི་རྗེས།། བསྟན་པའི་སྲོག་ཤིང་འཛིན་ལ་གསོལ་བ་འདེབས།།
མ་སྨད་མཁས་བཙུན་བཟང་པོའི་རྣམ་ཐར་གཙང༌།། རྨད་བྱུང་ལྟ་སྒོམ་སྤྱོད་པའི་མཛད་པ་བཟང༌།། དགེ་ལེགས་འཆད་རྩོད་རྩོམ་པའི་ལེགས་བཤད་སྙན།། བསྟན་པའི་སྙིང་པོ་འཆང་ལ་གསོལ་བ་འདེབས།།
བཤད་པས་ལུང་གི་བསྟན་པ་ཕྱོགས་བརྒྱར་སྤེལ།། སྒྲུབ་པས་རྟོགས་པའི་རྒྱལ་མཚན་དབྱིངས་ན་སྒྲེངས།། རྣམ་དག་འཁོར་ལོ་གསུམ་གྱི་འཕྲིན་ལས་ཡངས།། ངེས་དོན་བསྟན་འཛིན་མཆོག་ལ་གསོལ་བ་འདེབས།།
ནང་དུ་རིམ་གཉིས་རྟོགས་པའི་གདེངས་མཐོ་ཡང༌།། ཕྱི་རུ་ཉན་ཐོས་སྤྱོད་པའི་བརྟུལ་ཞུགས་འཆང༌།། མདོ་སྔགས་གཅིག་གྲོགས་གཅིག་ཏུ་འཆར་བ་ཡི།། ཞྭ་སེར་བསྟན་པའི་རྒྱན་ལ་གསོལ་བ་འདེབས།།
ལུགས་ཟུང་གཟིགས་པའི་སྤྱན་དཀྱུས་ལྷག་པར་རིང༌།། ལེགས་ཉེས་འབྱེད་པའི་རྣམ་དཔྱོད་མཁའ་ལྟར་ཡངས།། ཕྱོགས་ལས་རྣམ་རྒྱལ་དགའ་ལྡན་ཕོ་བྲང་པའི།། དཔུང་གཉེན་དམ་པ་མཆོག་ལ་གསོལ་བ་འདེབས།།
རྒོལ་ངན་འཇོམས་པའི་རིགས་འཕྲུལ་མེ་ལྟར་འབར།། འཐད་ལྡན་སྒྲུབ་པའི་ལུང་གི་གོ་རྒྱ་ཡངས།། གཟུ་བོར་གནས་པའི་ཐུགས་ཀྱི་རི་བོ་ལྕི།། ངེས་དོན་དྲང་སྲོང་མཆོག་ལ་གསོལ་བ་འདེབས།།
གང་ཁྱོད་ཞིང་འདིའི་གདུལ་བྱ་རྫོགས་པ་ན།། ཐུགས་ཀྱི་དགོངས་པ་དབྱིངས་སུ་བསྟིམས་བྱས་ཀྱང༌།། སླར་ཡང་བསྟན་དང་འགྲོ་བའི་དོན་གྱི་ཕྱིར།། སྤྲུལ་པའི་ཉིན་བྱེད་མྱུར་བར་འཆར་དུ་གསོལ།།
གོང་མའི་རྣམ་ཐར་བཟང་པོའི་རྗེས་ཞུགས་ཏེ།། ཞྭ་སེར་བསྟན་དང་དགའ་ལྡན་ཕོ་བྲང་པའི།། ལུགས་ཟུང་གསེར་གྱི་འཁོར་ལོའི་རམ་འདེགས་སུ།། ཐུགས་བསྐྱེད་དུས་ལས་གཡོལ་བ་མེད་གྱུར་ཅིག།
ལྷ་གཅིག་ཕྱག་ན་པདྨོའི་བྱིན་རླབས་དང༌།། མཆོག་གསུམ་རྒྱལ་བ་རྒྱ་མཚོའི་ཐུགས་རྗེ་དང༌།། ཆོས་ཉིད་རྟེན་འབྱུང་ཟབ་མོའི་བདེན་མཐུ་ཡིས།། གང་ཞིག་སྨོན་པའི་དོན་ཀུན་འགྲུབ་གྱུར་ཅིག།